GE SUPPLiES - Real Case: Πώς Αυξήσαμε τη Διάρκεια Ζωής των Εργαλείων\nReal Case: Πώς Αυξήσαμε τη Διάρκεια Ζωής των Εργαλείων\nΌπως δείχνει η εμπειρία μας, αρκετοί ιδιοκτήτες μηχανουργείων δεν είναι ικανοποιημένοι με τη διάρκεια ζωής των εργαλείων που χρησιμοποιούν.\nΓια το λόγο αυτό, παρουσιάζουμε στη συνέχεια ένα πραγματικό case ενός τέτοιου μηχανουργείου. Αφού μελετήσαμε τις συνθήκες παραγωγής του συγκεκριμένου μηχανουργείου, καταλήξαμε σε συγκεκριμένες προτάσεις και την καταγραφή των πραγματικών αποτελεσμάτων.\nΔείτε στη συνέχεια τι καταφέραμε.\nΠεριγραφή προβλήματος και υφιστάμενων συνθηκών:\nΤο συγκεκριμένο μηχανουργείο κατεργάζεται ανοξείδωτο, χάλυβα και ορείχαλκο.\nΕπικοινώνησε μαζί μας για να διερευνήσει δυνατότητες χρήσης ποιοτικότερων εργαλείων και ειδικότερα να διερευνήσει τρόπους μείωσης των χρόνων κατεργασίας και βελτίωσης της διάρκεια ζωής των εργαλείων.\nΕιδικότερα, το εν λόγω μηχανουργείο χρησιμοποιεί CNC ρεβόλβερ και κατεργάζεται κυρίως ανοξείδωτο 304 & 316, χάλυβες St37, St40 & St50 και ορείχαλκο. Τα σπειρώματα που κατεργάζεται είναι ISO, Withworth κ.ά.\nΑρχικά, έγινε από το τεχνικό προσωπικό της GE SUPPLiES η απαραίτητη μελέτη των συνθηκών κατεργασίας και καταγράφηκαν όλοι οι απαραίτητοι παράμετροι.\nΑφού αξιολογήσαμε τα αποτελέσματα της μελέτης, προτείναμε μια σειρά εργαλείων της εταιρίας CPT.\nΕνδεικτικά, για τους χάλυβες προτάθηκαν διάφορα πλακίδια με BMA επικάλυψη και με γρεζοσπάστη, ενώ για τα ανοξείδωτα και τον ορείχαλκο, προτάθηκε μια σειρά πλακιδίων με BLU επικάλυψη.\nΗ BLU είναι μία νέα τεχνολογία ενσωμάτωσης sub-micron ποιότητας με προηγμένη τριπλή επικάλυψη PVD, η οποία συνεπάγεται πολύ μεγάλη αντοχή σε υψηλές θερμοκρασίες και υψηλές ταχύτητες.\nΜετά την αγορά και χρήση των παραπάνω εργαλείων, το τεχνικό προσωπικό της GE SUPPLiES – στο πλαίσιο των παρεχόμενων υπηρεσιών μετά την πώληση – συνέχισε την υποστήριξη προς το μηχανουργείο, δίνοντας έμφαση στην ορθή χρήση των εργαλείων, ώστε να αξιοποιηθούν στο μέγιστο οι δυνατότητές τους.\nΠαράλληλα, προχωρήσαμε και στις απαραίτητες μετρήσεις, οι οποίες έγιναν σε βάθος χρόνου για να πετύχουμε περισσότερο αντικειμενικά αποτελέσματα.\nΣτη συνέχεια, παραθέτουμε τα αποτελέσματα των μετρήσεών μας σε βάθος χρόνου:\nΑύξηση διάρκειας ζωής των εργαλείων κατά 35%\nΠοιοτική βελτίωση των σπειρωμάτων (μείωση scrap και επανεπεξεργασίας κατά 17%)\nΜείωση συνολικού κόστους για αγορά νέων εργαλείων κατά 32%\nΒελτίωση παραγωγικότητας κατά 22%\nΑν δεν είστε ικανοποιημένοι με τη διάρκεια ζωής των εργαλείων σας, θα χαρούμε να συζητήσουμε μαζί σας και να βρούμε τρόπους για να τη βελτιώσουμε.\nΜπορείτε να μας καλέσετε στο 210.6640411 ή να συμπληρώσετε τη φόρμα επικοινωνίας και θα επικοινωνήσουμε μαζί σας το συντομότερο δυνατό.


Στα σκαριά αντι-UAVs συστήματα που θα τυφλώνουν και τα χακάρουν εχθρικά εχθρικά drones\nΒαγγέλης Λάσκαρης Ενημερώθηκε 21 Ιουνίου 2022 - 10:46\nΑσπίδα προστασίας κατά των τουρκικών UAV σηκώνει η Αθήνα - Το σχέδιο του ΓΕΕΘΑ.\nΤην ώρα που η Τουρκία μετά τον Χαρδαλιά, «βράζει» και με άλλον Έλληνα Υπουργό, η Ελλάδα απαντά στα τουρκικά bayraktar με σύστημα αντι-drone και οπλισμένων UAV.\nΌπως έχετε διαβάσει στο Sportime, η γείτονας χώρα αρνείται να προμηθεύσει Bayraktar στην Ουκρανία, με τους επιτελείς του ΓΕΕΘΑ να προχωρούν σε στοχευμένες κινήσεις προκειμένου να ανέβει επίπεδο η ελληνική αεράμυνα και να αποκτήσει και δυνατότητες αποτελεσματικής απάντησης.\nΕδώ και καιρό λοιπόν εξετάζουν τέτοια συστήματα. Όπως αναφέρει το ρεπορτάζ του Μάνου Χαραλαμπάκη στα Νέα, ο αρχηγός ΓΕΕΘΑ κατά την επίσκεψή του στη βάση Palmachim στο Ισραήλ, ενημερώθηκε και για τα συστήματα αεράμυνας Iron Dome, David”s Sling και Arrow 3.\nΜάλιστα, πληροφορίες αναφέρουν ότι στο ελληνικό Πεντάγωνο αναζητούν ένα σύστημα αντιμέτρων στα τουρκικά UAVs που θα είναι και έξυπνο και αποτελεσματικό. Δεν επιδιώκεται προφανώς ένα σύστημα που θα καταρρίπτει τα drones που κάνουν παραβιάσεις. Αυτή τη δυνατότητα εξάλλου την έχει και τώρα η ελληνική αεράμυνα.\nΌμως είναι εύκολα αντιληπτό πως μία τέτοια ενέργεια θα ήταν… βούτυρο στο ψωμί της Άγκυρας για την πρόκληση θερμού επεισοδίου.\nΥπό αυτά τα δεδομένα, υπουργείο Άμυνας και ΓΕΕΘΑ θέλουν να ενισχύσουν τις Ένοπλες Δυνάμεις με ένα σύστημα που θα μπορεί να εντοπίζει έγκαιρα (με εξελιγμένο ραντάρ ίσως) τα UAVs και έπειτα να μπορεί να τα «τυφλώνει» και ακόμη και να παρεμβαίνει στο λογισμικό τους. Στόχος είναι δηλαδή τα εχθρικά UAVs να εκτρέπονται της πορείας τους προτού καν εισέλθουν στον Εθνικό Εναέριο Χώρο μας.’;\nΤουρκία: Θα το χοντρύνει κι άλλο ο Ερντογάν; – Η νέα κίνηση που θα τα τινάξει όλα στον αέρα\nΑπό αυτά τα λιμάνια ο Ερντογάν «στέλνει» μετανάστες στην Ελλάδα\nΕλληνοτουρκικά: Ξεφεύγει η κατάσταση από την Τουρκία – Απειλές για νέα μικρασιατική καταστροφή!\n« Ο Ολυμπιακός έχει υψηλούς στόχους και φαίνεται καθαρά!\nΟλυμπιακός: Τι θα γίνει με τους στόπερ! Αν φύγει ο Σισέ θα έρθει άλλος; Όλες οι εξελίξεις »


«Γκολ και πάμε για… ξύρισμα» | ThesSports\nΑρχική ΠΟΔΟΣΦΑΙΡΟ ΚΥΠΕΛΛΟ «Γκολ και πάμε για… ξύρισμα»\n«Γκολ και πάμε για… ξύρισμα»\nΠριν από σχεδόν δύο χρόνια, όταν έκλεισε τα 20 του χρόνια και πριν καθιερωθεί στον Παναθηναϊκός είχε βρεθεί στο στόχαστρο του ΠΑΟΚ. Τελικά, επέλεξε να μείνει στον Παναθηναϊκό και ο Τάσος Λαγός περιμένει να παίξει τον Σάββατο στον τελικό. Ο νεαρός μέσος μίλησε στη Nova για το μεγάλο παιχνίδι, αλλά και για τη συμφωνία του με τον… Πράνιτς.\n– Υπάρχει η …φήμη ότι θα ξυριστείς, αν ο Παναθηναϊκός κατακτήσει το Κύπελλο…\n“Αν το πάρουμε, αν σκοράρει και ο Πράνιτς… Κι εγώ αν σκοράρω, θα ξυρίσει το κεφάλι του. Το κανονίσαμε. Έβγαλα φωτογραφία, όπως έβγαλε κι αυτός και αν βάλω το γκολ, θα του ξυρίσω του κεφάλι”\n– Σε λίγες ημέρες είναι ο τελικός Κυπέλλου. Νομίζω ότι είναι η πιο σημαντική σου στιγμή ως ποδοσφαιριστής του Παναθηναϊκού. Πως περιμένεις αυτό το παιχνίδι;\n“Σίγουρα είναι η σπουδαιότερη στιγμή μου ως ποδοσφαιριστής. Το περιμένω με ανυπομονησία. Είναι ένας τελικός, ένα τρόπαιο και ποτέ δεν πίστευα- όταν ήμουν μικρός- ότι κάποια στιγμή θα παίξω κι εγώ σε έναν τελικό. Θέλω να κατακτήσω το τρόπαιο. Κι όχι μόνο εγώ, αλλά όλη η ομάδα και γι” αυτό θα πάμε το Σάββατο”\n– Αυτό το ματς που μπορεί να κριθεί; Πολύ διαφορετικό παιχνίδι απ΄όσα έχετε δώσει μέχρι τώρα. Ίσως να έχει μικρή ομοιότητα με τον δεύτερο ημιτελικό κόντρα στον ΟΦΗ…\n“Ίσως υπάρχει κάποια ομοιότητα με το ματς με τον ΟΦΗ, γιατί είναι ένα παιχνίδι. Δεν έχεις άλλη ευκαιρία. Είναι ένας τελικός και δεν μπορείς να εστιάσεις κάπου συγκεκριμένα. Σίγουρα οι ομάδες έχουν δυνατά στοιχεία και αδυναμίες, αλλά όταν είναι ένας τελικός τα ξεχνάς όλα, παίζεις με ότι δυνάμεις έχεις, δίνεις τα πάντα και το μόνο που σε ενδιαφέρει είναι να κερδίσεις το παιχνίδι και το τρόπαιο”\n– Είναι ο Παναθηναϊκός το φαβορί στον τελικό, με βάση την παρουσία του στον δεύτερο γύρο του πρωταθλήματος;\n“Αυτή τη στιγμή η ομάδα παίζει πολύ καλό ποδόσφαιρο, αλλά νομίζω ότι σε καμία περίπτωση δεν είμαστε φαβορί. Κι ο ΠΑΟΚ είναι πολύ δυνατός και όπως είπα και πριν, είναι ένα παιχνίδι, ένας τελικός. Όσο το θέλουν αυτοί, άλλο τόσο το θέλουμε κι εμείς. Όποιος μπει με μεγαλύτερη συγκέντρωση, όποιος μπει πιο δυναμικά- κάτι που νομίζω ότι θέλουν να κάνουν και οι δύο ομάδες- και όποιος σκοράρει, νομίζω ότι θα κερδίσει και το παιχνίδι”\n– Σε φοβίζουν εξωαγωνιστικά πράγματα στον τελικό;\n“Είναι ένα διαφορετικό παιχνίδι, ανάμεσα σε δύο ομάδες που δεν θυμάμαι να έχουν μεταξύ τους κάποιο εξωαγωνιστικό πρόβλημα ή οι παίκτες κάποιο πρόβλημα εντός γηπέδου. Έχουμε παίξει δύο παιχνίδια με τον ΠΑΟΚ και δεν έχει γίνει το παραμικρό. Είναι μια γιορτή ο τελικός και είναι κρίμα να την χαλάσουμε. Και εμείς οι ποδοσφαιριστές και οι φίλαθλοι. Δεν πρέπει να γίνει το παραμικρό και νομίζω ότι έτσι θα είναι στον τελικό. Δεν θα υπάρξει κανένα πρόβλημα και θα γίνει πολύ καλός και συναρπαστικός τελικός”\n– Στη μεριά του ΠΑΟΚ υπάρχει μπόλικη εμπειρία, στην πλευρά του Παναθηναϊκού αρκετός νεανικός ενθουσιασμός. Τι θα επικρατήσει;\n“Θα δείξει το Σάββατο. Πάντως νομίζω ότι κι εμείς πλέον έχουμε πάρει αρκετές εμπειρίες από το πρωτάθλημα. Η αρχή της σεζόν, οι ήττες και τα χαζά λάθη που κάναμε δεν γίνονται πλέον. Έχουμε φτιάξει χαρακτήρα ως ομάδα και νομίζω ότι είναι ένα παιχνίδι στο οποίο δεν θα παίξει ρόλο το ότι είμαστε νεανική ομάδα και ο ΠΑΟΚ έμπειρη ομάδα”\n– Σε εξιτάρει το γεγονός ότι θα αγωνιστείς σε ένα γήπεδο, παρουσία πολυάριθμων οπαδών και των δύο ομάδων;\n“Δεν το έχω ξανανιώσει. Θα είναι η πρώτη μου φορά και μάλιστα σε έναν τελικό. Σίγουρα θα είναι πολύ ωραίο συναίσθημα και όπως είπα και πριν, νομίζω ότι και οι φίλαθλοι πρέπει να έχουν καλή συμπεριφορά και να μην δημιουργήσουν το παραμικρό πρόβλημα”\n– Από την αρχή της σεζόν αισθάνεστε τη στήριξη του κόσμου του Παναθηναϊκού. Σας δίνει δύναμη;\n“Σίγουρα νομίζω ότι ο κόσμος είναι η μεγαλύτερη μας δύναμη. Το έχει δείξει σε όλη τη σεζόν. Μετά το παιχνίδι με τον Ολυμπιακό, ήρθε ο κόσμος μας στο Κορωπί και πανηγυρίσαμε μαζί, την Τετάρτη ήρθαν πολλά παιδιά για να βγάλουν φωτογραφίες και να μας δουν. Δεν υπάρχει πιο όμορφο συναίσθημα, όταν βλέπεις τον κόσμο να είναι μαζί σου, να σε χειροκροτάει, να σου μιλάει… Αυτοί είναι η δύναμη του Παναθηναϊκού”\n– Στον κόσμο θα αφιερώσετε το τρόπαιο;\n“Σίγουρα. Στον κόσμο. Αν κατακτήσουμε το τρόπαιο, θα είναι δικό του”\nΠροηγούμενο άρθρο“Ο ΠΑΟΚ έχει Έλληνες με πείρα τελικών”\nΕπόμενο άρθροΤο ραντεβού, τα διόδια και τα Τέμπη


Γεωργία Βασιλειάδου -Σοφία Βέμπο.Συνεργάτες στο θέατρο και στον… έρωτα. | Grevenamedia.gr - 24 ώρες Τοπικές ειδήσεις Δυτ Μακεδονίας\nΗ Γεωργία Βασιλειάδου και η Σοφία Βέμπο είχαν γνωριστεί πριν από τον πόλεμο και είχαν αναπτύξει μια φιλική σχέση.\nΤόσο η κωμική ηθοποιός όσο και η ερμηνεύτρια, κατά τη διάρκεια της Κατοχής συνέχιζαν τις εμφανίσεις τους στα θέατρα.\nΗ Γεωργία Βασιλειάδου γνώριζε πως τα θεάματα σε καιρό πολέμου, βοηθούσαν την ψυχολογία του δοκιμαζόμενου λαού.\nΤα χρήματα που κέρδιζε τότε ήταν από ελάχιστα έως ανύπαρκτα.\nΠαρ’ όλ’ αυτά δεν τα παρατούσε. Πηγαινοερχόταν στο θέατρο πεζή, ακόμα και με σκισμένα παπούτσια.\nΜε τις εμφανίσεις της εμψύχωνε τον κόσμο, αλλά και τον ίδιο της τον εαυτό.\nΗ Βασιλειάδου παρά τη δύσκολη οικονομική της κατάσταση, στεκόταν στο πλευρό των αδυνάτων.\nΤην περίοδο εκείνη μαζί με τη Σοφία Βέμπο είχαν οργανώσει συσσίτιο για τους άπορους ηθοποιούς στον κινηματογράφο «Ριάλτο» στην Κυψέλη.\nΜε τη βοήθεια συναδέλφων μαγείρευαν φασολάδα και τη μοίραζαν στους πεινασμένους .\nΟι φιλανθρωπίες της Βασιλειάδου δε σταματούσαν εκεί. Τις ημέρες που μάζευε κάποια χρήματα και κατάφερνε να μαγειρέψει στο σπίτι της, μοίραζε το φαγητό και στα υποσιτισμένα παιδιά της γειτονιάς .\nΣυχνά έπαιρνε μέρος σε εκδηλώσεις για να ανυψώσει το ηθικό των στρατιωτών που πήγαιναν στο μέτωπο.\nΕπισκεπτόταν τις κλινικές που νοσηλεύονταν οι τραυματίες , αλλά συμμετείχε και σε οργανωμένες γιορτές του στρατεύματος.\nΗ Γεωργία Βασιλειάδου διασκέδαζε αφιλοκερδώς τους στρατιώτες. Το θεωρούσε μικρή προσωπική συνεισφορά στον κοινό αγώνα κατά του εισβολέα.\nΗ συνεργασία στο θέατρο και στον έρωτα\nΜετά τον πόλεμο η Γεωργία Βασιλειάδου εμφανίστηκε στην κινηματογραφική ταινία «οι Γερμανοί Ξανάρχονται», που της χάρισε αναγνωρισιμότητα.\nΈκτοτε οι προτάσεις για θέατρα και επιθεωρήσεις, έπεφταν βροχή. Έτσι ξεκίνησε τη συνεργασία της με τη Σοφία Βέμπο.\nΗ τραγουδίστρια εκτιμούσε πολύ τη Βασιλειάδου και από την αρχή της δεκαετίας του’ 50 την έπαιρνε πάντα μαζί της στις παραστάσεις του θεάτρου Βέμπο.\nΗ φιλία τους εξελίχθηκε σε μια πολύ επιτυχημένη επαγγελματική συνεργασία.\nΛέγεται ότι η Βέμπο αγαπούσε τόσο τη Βασιλειάδου, που την περίοδο εκείνη, έγινε η προστάτης της στο χώρο του θεάτρου.\nΜάλιστα όταν η Βέμπο χρειάστηκε να λείψει για αρκετό καιρό σε περιοδεία στην Αμερική, έδωσε σαφή εντολή στους συνεργάτες της να συμπεριλάβουν τη φίλη της, σε όλες τις παραστάσεις που θα ανέβαιναν στο θέατρό της.\nΕκτός από την εντολή στους συνεργάτες της, η Βέμπο φεύγοντας, έδωσε και μια εντολή στη Βασιλειάδου. Της είπε να προσέχει τον σύντροφο της Μίμη Τραϊφόρο και να της δίνει «αναφορά» για τις κινήσεις του…\nΗ Σοφία Βέμπο έμεινε μαζί με τον Μίμη Τραϊφόρο μέχρι το τέλος της ζωής της.\nΟι φήμες ήθελαν τον Τραϊφόρο λίγο ζωηρό στα προσωπικά του και η Βέμπο έχρισε τη φίλη της «κατάσκοπο», για όσο καιρό θα έλειπε στην Αμερική.\nΗ σχέση του ζευγαριού είχε αίσιο τέλος. Παντρεύτηκαν το 1957 και παρέμειναν μαζί μέχρι που τους χώρισε ο θάνατος της μεγάλης ερμηνεύτριας, το Μάρτιο του 1978.\n– See more at: http://www.mixanitouxronou.gr/georgia-vasiliadou-sofia-vempo-sinergates-sto-theatro-ke-ston-erota/#sthash.GKvTZs9y.dpuf\nΠροηγούμενο Ο θάνατος του Θεόδωρου Κολοκοτρώνη\nΕπόμενο Υποψήφια για Όσκαρ στα 21, παράλυτη στα 24, νεκρή στα 31


23 Οκτωβρίου 2021 - 18:41\nΧθες είχαμε ένα ακόμα LIVE με καλεσμένο τον Στηβ Μιλάτο. Πολλοί δικοί του στον τάκο και οι αγαπημένοι του εχθροί.\nΟ Μιχάλης αποχώρησε και είναι ο πέμπτος στην σειρά παίχτης της κλίκας που αποχώρησε.\nΣήμερα βρέθηκε στην εκπομπή των παρουσιαστών “Όλα Γκουντ” και μίλησε για όλους και για όλα. ‘Ήταν αποκαλυπτικός.


Παρίσι, Παρασκευή 13/11/2015 - Μισέλ Χαζαναβίσιους: Γιατί οι τζιχαντιστές μισούν τους Γάλλους;\nΓιατί οι τζιχαντιστές μισούν τους Γάλλους;\nΜισέλ Χαζαναβίσιους, Le Monde, 25/11/2015\nΕίναι επίσημο λοιπόν! Μας έχετε κηρύξει τον πόλεμο, και το πιο απογοητευτικό από όλα είναι ότι δεν φοράτε ούτε στολές, ούτε διακριτικά, δεν μπορούμε να σας αναγνωρίσουμε, άρα δεν ξέρουμε ποιος είναι ο εχθρός, ενάντια σε ποιον να αμυνθούμε, να παλέψουμε.\nΩστόσο, ακόμα και εάν κάθε νεκρός μας αντιπροσωπεύει μία νίκη σας, μάθετε ότι δεν πρόκειται να νικήσετε. Για να λέμε την αλήθεια, αυτό φαντάζει αδύνατον. Διότι, ό,τι και να κάνετε δεν πρόκειται να μας αλλάξετε.\nΕδώ στη Γαλλία, αυτό που αγαπάμε πάνω από όλα, είναι η ίδια η ΖΩΗ και όλες οι απολαύσεις που συνεπάγονται από αυτήν.\nΓια εμάς τους Γάλλους, ανάμεσα στη ζωή και τον θάνατο, αυτό που έχει σημασία είναι να φιλιόμαστε, να γελάμε, να τρώμε, να παίζουμε, να πίνουμε, να διαβάζουμε, να κοιμόμαστε το μεσημέρι, να προσφέρουμε ο ένας στον άλλον, να κάνουμε βλακείες για να γελάμε μεταξύ μας, να βλέπουμε ταινίες, να φλερτάρουμε και, ΚΥΡΙΩΣ, να κάνουμε έρωτα.\nΗ Γαλλία είναι η χώρα της απόλαυσης, πάνω και από την ηθική. Εδώ μία ημέρα, ίσως να έχουμε και μία πλατεία Μόνικα Λεβίνσκι, και σίγουρα θα γελάσουμε με κάτι τέτοιο, εδώ κανείς δεν την δίκασε.\nΑυτό που σας ενοχλεί σε εμάς τους Γάλλους, είναι ο τρόπος που κάνουμε έρωτα. Μας αρέσει η αιδοιολειχία, όχι σε όλους, αλλά σε πολλούς από εμάς, όπως και σε πολλές κοπέλες αρέσει η πεολειχία. Δεν πιέζουμε κανέναν να κάνει κάτι που δεν θέλει, απλά εάν το θέλει και το κάνει, τότε είναι υπέροχο και για τους δύο.\nΠροσπαθούμε να μην ενοχλούμε τους άλλους, αυτό είναι πρωταρχικό, μας ενοχλεί όμως πάρα πολύ, να μας λένε τι πρέπει και τι δεν πρέπει να κάνουμε. Αυτό που αγαπάμε και γουστάρουμε εδώ, είναι να κάνουμε αυτό που θέλουμε.\nΑυτό ονομάζεται ΕΛΕΥΘΕΡΙΑ.\nΣυγκρατείστε καλά αυτήν την λέξη, γιατί κατά βάθος, αυτό είναι που δεν γουστάρετε σε εμάς. Δεν είναι ούτε οι Γάλλοι, ούτε οι καρικατούρες, ούτε οι Εβραίοι, ούτε οι πελάτες των καφέ, ούτε οι λάτρεις του ροκ ή του ποδοσφαίρου, είναι η ΕΛΕΥΘΕΡΙΑ μας που σας ενοχλεί.\nΕξάλλου, με το να σκοτώνετε έτσι, στα τυφλά, ρισκάρετε να σκοτώσετε τους πιο αντιπροσωπευτικούς Γάλλους της χώρας. Και ποιοι είναι αυτοί, οι πιο αντιπροσωπευτικοί Γάλλοι;\nΑυτό ακριβώς είναι το πιο ωραίο σε αυτήν τη χώρα, γιατί εδώ ζουν Γάλλοι που είναι Γάλλοι, ΑΛΛΑ, ζουν και Γάλλοι με καταγωγή από την Ιταλία, την Ισπανία, τις αραβικές χώρες, την Πολωνία, την Κίνα, την Ελλάδα, τη Ρουάντα, το Βέλγιο, την Πορτογαλία, τις χώρες του Μαγκρέμπ, τη Ρωσία, την Τσετσενία, την Ουκρανία, την Τσεχία και από πόσες άλλες χώρες.\nΕδώ ζουν Γάλλοι που είναι καθολικοί, εβραίοι, μουσουλμάνοι, ταοϊστές, βουδιστές, άθεοι, αγνωστικιστές, αντικληρικοί, αριστεροί, δεξιοί, κεντρώοι, ανεξάρτητοι, ακροαριστεροί, ακροδεξιοί, φυσικά εδώ ζουν και Γάλλοι τζιχαντιστές, ακόμα και μελλοντικοί τρομοκράτες, τους οποίους ενδέχεται να σκοτώσετε με τις ενέργειές σας.\nΕδώ ζουν πλούσιοι Γάλλοι, φτωχοί, συμπαθητικοί, μεγάλοι ή μικροί μαλάκες, Γάλλοι ερωτευμένοι, εγωιστές, μισάνθρωποι. Η λίστα αυτή θα μπορούσε να είναι ατελείωτη, με όλους τους δυνατούς συνδυασμούς και όλες τις πιθανές κατηγορίες ανθρώπων. Εδώ ζουν και αυτοί που δεν είναι Γάλλοι, γιατί, καθώς η Γαλλία είναι τόσο όμορφη χώρα, υπάρχει πάντα ένα μεγάλο μέρος τουριστών που διαμένουν καθημερινά, χωρίς φυσικά να υπολογίζουμε και τους παράνομους, που δεν είναι επίσημα Γάλλοι πολίτες, ωστόσο, ζουν εδώ, και ενδέχεται να σκοτωθούν από εσάς, όπως όλος ο κόσμος.\nΑυτό, αυτό ονομάζεται ΙΣΟΤΗΤΑ.\nΑντιμέτωποι με τον θάνατο, εσείς μπορείτε να στοχεύετε ό,τι θέλετε, ωστόσο, δεν θα μας αγγίξετε. Θα καταλάβουμε εμείς, σε τι επιτίθεστε. ΣΤΙΣ ΑΞΙΕΣ ΜΑΣ. Έτσι απλά. Στις αξίες αυτές που κάνουν τη ζωή εδώ να μοιάζει σε αυτό που είναι.\nΌχι τέλειες, ομολογουμένως, με αρκετή δόση αδικιών, είναι αλήθεια, ωστόσο, οι αξίες αυτές είναι εκείνες που μας κάνουν να ζούμε εδώ, με όσο το δυνατόν πιο αξιοπρεπή τρόπο. Σε αυτήν τη χώρα, στην οποία διάλεξαν να ζήσουν οι πρόγονοί μας, πολλοί από τους οποίους ενδεχομένως να έχουν σκοτωθεί.\nΚαι αυτό που θα γίνει, από τη μία στιγμή στην άλλη, είναι να γίνουμε όλοι αλληλέγγυοι, χάρις σε εσάς. Θα καταλάβουμε ότι κινδυνεύουν οι αξίες μας, και τότε θα τις αγαπήσουμε και θα τις αναδείξουμε περισσότερο. Μαζί.\nΑυτό, αυτό ονομάζεται ΑΔΕΛΦΟΤΗΤΑ.\nΓια όλα αυτά λοιπόν, δεν πρόκειται να νικήσετε. Θα σκοτώσετε, ναι, αυτό είναι σίγουρο. Στα μάτια όμως της Ιστορίας, δεν θα είστε παρά τα άθλια συμπτώματα μίας άρρωστης ιδεολογίας. Φυσικά, ούτε εμείς θα νικήσουμε. Άνθρωποι θα σκοτωθούν άδικα, άλλοι, προκειμένου να απαλλαχθούν από εσάς, μπορεί να προσχωρήσουν στη Λεπέν, στον Άσαντ, στον Πούτιν, και έτσι, ίσως εμείς να χάσουμε διπλά. Όμως δεν θα νικήσετε. Και αυτοί που θα μείνουν, θα συνεχίσουν να φιλιούνται, να κάνουν έρωτα, να πίνουν, να δειπνούν με φίλους και να θυμούνται αυτούς που είναι νεκροί.\n* Ο Μισέλ Χαζαναβίσιους είναι Γάλλος σκηνοθέτης, παραγωγός και σεναριογράφος. Η ταινία του «The Artist» (2011) βραβεύθηκε με το Όσκαρ Καλύτερης Ταινίας.


Σκόπελος Βίλα Μαργαρίτα, βίλες με πισίνα, SKOPELOS.COM\nΗ Βίλα Μαργαρίτα είναι μία πολυτελής κατοικία στον Πευκιά της Σκοπέλου, κοντά στην Χώρα με εκπληκτική θέα στην θάλασσα.\nΣκόπελος Βίλα Μαργαρίτα, Σκόπελος Villa Margarita, Σκόπελος βίλα πισίνα Μαργαρίτα, σκόπελος βίλες με πισίνα, Margarita Pool Villa σκόπελος, Χώρα Σκοπέλου, Λιμάνι Σκοπέλου, Βόρειες Σποράδες, Ελλάδα, Πευκιάς Σκόπελος, Καλοκαιρινές διακοπές\nΣΚΟΠΕΛΟΣ ΒΙΛΑ ΠΙΣΙΝΑ ΜΑΡΓΑΡΙΤΑ\nΗ Σκόπελος Βίλα Μαργαρίτα είναι ένα πολυτελές διώροφο σπίτι. Το σπίτι είναι χτισμένο στην περιοχή Πευκιάς, μόλις 2,5 χιλιόμετρα μακριά από την παραδοσιακή Χώρα της Σκοπέλου. Η βίλα προσφέρει επίσης ιδιωτική πισίνα και εκπληκτική καθώς και απεριόριστη θέα στη θάλασσα και στο πευκόφυτο δάσος της Σκοπέλου.\nΕπιπλέον, η Σκόπελος Βίλα Μαργαρίτα διαθέτει πλήρως εξοπλισμένη κουζίνα. Υπάρχουν έπιπλα τραπεζαρίας, φούρνος, φρυγανιέρα, καφετιέρα, μαγειρικές εστίες, μαγειρικά σκεύη, ηλεκτρικός βραστήρας, πλυντήριο ρούχων, φούρνος μικροκυμάτων, ψυγείο και προϊόντα καθαρισμού.\nΤο ευρύχωρο και άνετο σαλόνι διαθέτει τζάκι. Υπάρχουν δύο υπνοδωμάτια γεμάτα φως. Το ένα υπνοδωμάτιο προσφέρει ένα διπλό κρεβάτι, ενώ τα άλλα δύο μονά. Και τα δύο μπάνια της βίλας διαθέτουν ντους. Υπάρχει επίσης στεγνωτήρας μαλλιών μέσα στο σπίτι.\nΗ βίλα προσφέρει βεράντες με θέα στο Αιγαίο Πέλαγος. Ο εξωτερικός χώρος διαθέτει έναν ανθισμένο κήπο και μια ιδιωτική πισίνα με ξαπλώστρες. Η βίλα προσφέρει κλιματισμό και δωρεάν χώρο στάθμευσης. Διατίθεται επίσης δωρεάν Wi-Fi στις εγκαταστάσεις. Ενώ οι επισκέπτες μπορούν να φέρουν τα κατοικίδια τους κατόπιν αιτήματος.\nΥπάρχει ένα εστιατόριο κοντά στη Σκόπελος Βίλα Μαργαρίτα. Η Χώρα της Σκοπέλου απέχει 2,5 χιλιόμετρα από το σπίτι. Στην πόλη της Σκοπέλου υπάρχουν σούπερ μάρκετ, φαρμακεία, ταβέρνες και εστιατόρια, μπαρ και καφετέριες, , στάση λεωφορείων, σταθμός ταξί και τη αγορά της Σκοπέλου με τα μοναδικά καταστήματα.\nΗ πλησιέστερη παραλία στη Σκόπελος Βίλα Μαργαρίτα είναι η παραλία Λιμνονάρι σε απόσταση 2 χιλιομέτρων. Ο Αγνώντας απέχει περίπου 2χλμ., ενώ η παραλία Στάφυλος είναι περίπου 4χλμ. μακριά από το κατάλυμα. Η παραλία Πάνορμος απέχει περίπου 12χλμ. και η παραλία Μηλιά είναι 14χλμ. μακριά. Μία από τις πιο δημοφιλείς παραλίες του νησιού είναι η Καστάνη. Δεδομένου ότι οι Hollywood παραγωγοί της ταινίας Mamma Mia το επέλεξαν για να γυρίσουν πολλές σκηνές.\nΚανό-καγιάκ εκτός χώρου (Πρόσθετη χρέωση)Κατάδυση εκτός χώρου (Πρόσθετη Χρέωση)Πεζοπορία (Πρόσθετη χρέωση)Ψάρεμα εκτός χώρου (επιπλέον χρέωση)


Διασκέδαση Απεριόριστο Αθήνα\nαπεριόριστο(9) ιππασία(1) μάθημα(2) παπούτσια(1)\nBestofferz(1) Clickareto(6) PromoDeals(2)\nΟι προσφορές και deals για διασκέδαση στην Αθήνα για απεριόριστο συγκεντρωμένες σε μια σελίδα.\nΠροσφορές > Διασκέδαση > Αθήνα > Απεριόριστο\nχωρίς φίλτρο tag απεριόριστο (9) ιππασία (1) μάθημα (2) παπούτσια (1)\nχωρίς φίλτρο καταστήματος Bestofferz (1) Clickareto (6) PromoDeals (2)\nΤο κουπόνι είναι άμεσα διαθέσιμο και μπορεί να εξαργυρωθεί έως τις 31/01/2019 (εξαιρούνται οι επίσημες αργίες και γιορτές). Το κάθε κουπόνι περιλαμβάνει: Συμμετοχή έως 15 παιδιών Τοστ, Πατατάκια και απεριόριστο Χυμό σε όλα τα παιδιά Απασχόληση με ομαδικά παιχνίδια Roller (κάτοπιν διαθεσιμότητας) Χρήση Παιχνιδότοπων Karaoke 15 Συνοδοί με ρόφημα - Επιλέγετε από: - 120€ από 220€ για Διοργάνωση Παιδικού Πάρτυ Τρίτη έως Πέμπτη 18:00-21:00 - 140€ από 240€ για Διοργάνωση Παιδικού Πάρτυ Παρασκευή 18:00-21:00 - 160€ από 240€ για Διοργάνωση Παιδικού Πάρτυ Σάββατο 11:00-14:00 & Σάββατο ή Κυριακή 14:30-17:30 - Για συμμετοχή επιπλέον παιδιών, πέρα των 15, η τιμή διαμορφώνεται ως εξής: - 12€ ανά παιδί μαζί με τον συνοδό του (Τρίτη έως Πέμπτη) - 13,5€ ανά παιδί μαζί με τον συνοδό του (Παρασκευή) - Δυνατότητα αγοράς δύο κουπονιών για συμμετοχή έως και 30 παιδιών - Για να δηλώσετε την ημέρα της διοργάνωσης του πάρτυ τηλεφωνήστε στο τηλέφωνο που θα βρείτε στο κουπόνι σας μετά την αγορά του Η προσφορά ισχύει Αποκλειστικά και Μόνο με την αγορά κουπονιού από τo Clickareto.gr. Η επιχείρηση δεν δέχεται κανένα πελάτη με αυτή την τιμή χωρίς να έχει κάνει αγορά του κουπονιού. Σε περίπτωση που για οποιοδήποτε λόγο δεν μπορείτε να κάνετε αγορά, παρακαλώ καλέστε στο 210.300.87.37 .\nΤο κουπόνι είναι άμεσα διαθέσιμο και μπορεί να εξαργυρωθεί έως 31/01/2019 (εξαιρούνται επίσημες εορτές και αργίες). Το κάθε κουπόνι ισχύει για δύο (2) άτομα και περιλαμβάνει: - Μία (1) Βραδινή Βόλτα για ζευγάρι με Άλογο στο Δάσος διάρκειας 60'. Η βόλτα ισχύει για αρχάριους ιππείς. Μπορούν να αγοραστούν απεριόριστα κουπόνια ανά χρήστη και να χρησιμοποιηθούν από τον ίδιο ή με τη μορφή δώρου. Απαραίτητη τηλεφωνική επικοινωνία τουλάχιστον 3-4 ημέρες νωρίτερα για ραντεβού, στα τηλέφωνα που εμφανίζονται στο κουπόνι, μετά την ολοκλήρωση της αγοράς. Για ακύρωση απαραίτητη τηλεφωνική επικοινωνία 1 ημέρα πρίν. Ημέρες και ώρες Εξυπηρέτησης: Τρίτη εως Κυριακή 20:00 - 21:00. Διεύθυνση: 43ο Χλμ. Αθηνών-Λαμίας, Μαλακάσα. Απαραίτητη η προσκόμιση του κουπονιού σε εκτυπωμένη μορφή την ημέρα της εξαργύρωσης. Η προσφορά ισχύει Αποκλειστικά και Μόνο με την αγορά κουπονιού από τo Clickareto.gr. Η επιχείρηση δε δέχεται κανένα πελάτη με αυτή την τιμή χωρίς να έχει κάνει αγορά του κουπονιού. Σε περίπτωση που για οποιοδήποτε λόγο δεν μπορείτε να κάνετε αγορά, παρακαλώ καλέστε στο 210.300.87.37 .\nΤο κουπόνι είναι άμεσα διαθέσιμο και μπορεί να εξαργυρωθεί έως 31/01/2019 (εξαιρούνται επίσημες εορτές και αργίες). Το κάθε κουπόνι ισχύει για ένα (1) άτομο και περιλαμβάνει: ~ Μία (1) Βόλτα με Άλογο σε δασική έκταση κοντά σε μεσαιωνικό κάστρο και ένα πικ-νικ (σάντουιτς, χυμός, γλυκό) διάρκειας 80'. Μπορούν να αγοραστούν απεριόριστα κουπόνια ανά χρήστη και να χρησιμοποιηθούν από τον ίδιο ή με τη μορφή δώρου. Απαραίτητη επικοινωνία τουλάχιστον 3-4 ημέρες νωρίτερα για ραντεβού ,στα τηλέφωνα που εμφανίζονται στο κουπόνι σας μετά την ολοκλήρωση της αγοράς. Για ακύρωση απαραίτητη τηλεφωνική επικοινωνία 1 ημέρα πρίν. Ημέρες και ώρες Εξυπηρέτησης: Τρίτη εως Κυριακή 9.00 - 19.00. Διεύθυνση: 43ο Χλμ. Αθηνών-Λαμίας, Μαλακάσα. Απαραίτητη η προσκόμιση του κουπονιού σε εκτυπωμένη μορφή την ημέρα της εξαργύρωσης. Η προσφορά ισχύει Αποκλειστικά και Μόνο με την αγορά κουπονιού από τo Clickareto.gr. Η επιχείρηση δε δέχεται κανένα πελάτη με αυτή την τιμή χωρίς να έχει κάνει αγορά του κουπονιού. Σε περίπτωση που για οποιοδήποτε λόγο δεν μπορείτε να κάνετε αγορά, παρακαλώ καλέστε στο 210.300.87.37 .\nΤο κουπόνι είναι άμεσα διαθέσιμο και μπορεί να εξαργυρωθεί έως 31/01/2019 (εξαιρούνται επίσημες εορτές και αργίες). Το κάθε κουπόνι ισχύει για ένα (1) άτομο και περιλαμβάνει: Μία (1) Βόλτα με Άλογο στο Δάσος διάρκειας 40'. Μπορούν να αγοραστούν απεριόριστα κουπόνια ανά χρήστη και να χρησιμοποιηθούν από τον ίδιο ή με τη μορφή δώρου. Απαραίτητη τηλεφωνική επικοινωνία τουλάχιστον 3-4 ημέρες νωρίτερα για ραντεβού, στα τηλέφωνα που εμφανίζονται στο κουπόνι, μετά την ολοκλήρωση της αγοράς. Για ακύρωση απαραίτητη τηλεφωνική επικοινωνία 1 ημέρα πρίν. Ημέρες και ώρες Εξυπηρέτησης: Τρίτη εως Κυριακή 9.00 - 19.00. Διεύθυνση: 43ο Χλμ. Αθηνών-Λαμίας, Μαλακάσα. Απαραίτητη η προσκόμιση του κουπονιού σε εκτυπωμένη μορφή την ημέρα της εξαργύρωσης. Η προσφορά ισχύει Αποκλειστικά και Μόνο με την αγορά κουπονιού από τo Clickareto.gr. Η επιχείρηση δε δέχεται κανένα πελάτη με αυτή την τιμή χωρίς να έχει κάνει αγορά του κουπονιού. Σε περίπτωση που για οποιοδήποτε λόγο δεν μπορείτε να κάνετε αγορά, παρακαλώ καλέστε στο 210.300.87.37 .\nΤο κουπόνι είναι άμεσα διαθέσιμο και μπορεί να εξαργυρωθεί έως 31/01/2019 (εξαιρούνται επίσημες εορτές και αργίες). Το κάθε κουπόνι ισχύει για ένα (1) άτομο και περιλαμβάνει: Μία (1) Βόλτα με Πόνυ για Παιδιά 3 έως 12 ετών μαζί με Χυμό διάρκειας 30'. Μπορούν να αγοραστούν απεριόριστα κουπόνια ανά χρήστη και να χρησιμοποιηθούν από τον ίδιο ή με τη μορφή δώρου. Απαραίτητη τηλεφωνική επικοινωνία τουλάχιστον 3-4 ημέρες νωρίτερα για ραντεβού, στα τηλέφωνα που εμφανίζονται στο κουπόνι, μετά την ολοκλήρωση της αγοράς. Για ακύρωση απαραίτητη τηλεφωνική επικοινωνία 1 ημέρα πρίν. Ημέρες και ώρες Εξυπηρέτησης: Τρίτη εως Κυριακή 9.00 - 19.00. Διεύθυνση: 43ο Χλμ. Αθηνών-Λαμίας, Μαλακάσα. Απαραίτητη η προσκόμιση του κουπονιού σε εκτυπωμένη μορφή την ημέρα της εξαργύρωσης. Η προσφορά ισχύει Αποκλειστικά και Μόνο με την αγορά κουπονιού από τo Clickareto.gr. Η επιχείρηση δε δέχεται κανένα πελάτη με αυτή την τιμή χωρίς να έχει κάνει αγορά του κουπονιού. Σε περίπτωση που για οποιοδήποτε λόγο δεν μπορείτε να κάνετε αγορά, παρακαλώ καλέστε στο 210.300.87.37 .\nΤο κουπόνι είναι άμεσα διαθέσιμο και μπορεί να εξαργυρωθεί έως 31/01/2019 (εξαιρούνται επίσημες εορτές και αργίες). Το κάθε κουπόνι ισχύει για ένα (1) άτομο και περιλαμβάνει: Ένα (1) Θεωρητικό Μάθημα Ιππασίας για μικρούς και μεγάλους διάρκειας 40'. Μπορούν να αγοραστούν απεριόριστα κουπόνια ανά χρήστη και να χρησιμοποιηθούν από τον ίδιο ή με τη μορφή δώρου. Απαραίτητη τηλεφωνική επικοινωνία τουλάχιστον 3-4 ημέρες νωρίτερα για ραντεβού, στα τηλέφωνα που εμφανίζονται στο κουπόνι, μετά την ολοκλήρωση της αγοράς. Για ακύρωση απαραίτητη τηλεφωνική επικοινωνία 1 ημέρα πρίν. Ημέρες και ώρες Εξυπηρέτησης: Τρίτη εως Κυριακή 9.00 - 19.00. Διεύθυνση: 43ο Χλμ. Αθηνών-Λαμίας, Μαλακάσα. Απαραίτητη η προσκόμιση του κουπονιού σε εκτυπωμένη μορφή την ημέρα της εξαργύρωσης. Η προσφορά ισχύει Αποκλειστικά και Μόνο με την αγορά κουπονιού από τo Clickareto.gr. Η επιχείρηση δε δέχεται κανένα πελάτη με αυτή την τιμή χωρίς να έχει κάνει αγορά του κουπονιού. Σε περίπτωση που για οποιοδήποτε λόγο δεν μπορείτε να κάνετε αγορά, παρακαλώ καλέστε στο 698.33.93.245\nΤελευταία ενημέρωση: Παρασκευή, 14 Δεκεμβρίου 2018, 7:18 πμ


Υπ. Παιδείας για Τσίπρα - Προσεγγίζει τα ζητήματα της παιδείας με λαϊκισμό και ανευθυνότητα - Οικονομικός Ταχυδρόμος - ot.gr\nΥπ. Παιδείας για Τσίπρα – Προσεγγίζει τα ζητήματα της παιδείας με λαϊκισμό και ανευθυνότητα\n19.09.2021 | 20:54\n«Ανακοίνωσε στη Θεσσαλονίκη 20.000 διορισμούς εκπαιδευτικών. Όταν στη διάρκεια της διακυβέρνησής του, δεν διορίστηκε ούτε ένας. Ακόμη χειρότερα, όταν ο ίδιος και το κόμμα του καταψήφισαν τους 16.200 διορισμούς μόνιμων εκπαιδευτικών που έγιναν από την Kυβέρνηση της Νέας Δημοκρατίας», αναφέρεται στην ανακοίνωση του υπουργείου Παιδείας.\n«Ανακοίνωσε ελεύθερη είσοδο στα ΑΕΙ. Αδιαφορώντας για το ότι παιδιά που δεν πληρούν κάποια ελάχιστα ακαδημαϊκά κριτήρια, δεν θα είναι σε θέση να αποφοιτήσουν. Αδιαφορώντας για τα χρόνια που θα χάσουν σε ένα δρόμο χωρίς προοπτική. Αδιαφορώντας για το μέλλον και τη ζωή τους. Το μόνο που ενδιαφέρει τον κ. Τσίπρα είναι να παραπλανήσει νέους ανθρώπους για να υποκλέψει την ψήφο τους.\nΑΛΕΞΗΣ ΤΣΙΠΡΑΣΔΕΘΥπουργείο Παιδείας


Διαγραφή χρέους 65χρονου αγρότη από το Ειρηνοδικείο Καλαμάτας - ΕΛΕΥΘΕΡΙΑ Online\nΤρίτη, 06 Μαϊος 2014 15:28\nΔιαγραφή χρέους 65χρονου αγρότη από το Ειρηνοδικείο Καλαμάτας\nΤη διαγραφή χρέους προς τράπεζες 20.000 ευρώ αποφάσισε το Ειρηνοδικείο Καλαμάτας για έναν 65χρονο αγρότη με προβλήματα υγείας. Γενναίο κούρεμα αποφάσισε το δικαστήριο και για τις οφειλές πρώην μετόχου εταιρείας, με συνολικό χρέος 162.500 ευρώ. Ο εν λόγω δανειολήπτης θα πληρώσει τελικά 6.000 ευρώ σε βάθος 5ετίας.\nΑξίζει να σημειωθεί ότι κανένας από τους δύο αιτούντες για δικαστική ρύθμιση των οφειλών τους δεν έχει δικό του σπίτι το οποίο να είναι προσημειωμένο. Η μόνη περιουσία στο όνομά τους είναι κάποια αγροτεμάχια, που ωστόσο το δικαστήριο αποφάσισε πως δεν πρέπει να βγουν σε πλειστηριασμό. Κι αυτό γιατί από εκεί προέρχονται τα μόνα εισοδήματα και για τους δύο αιτούντες.\nΠιο αναλυτικά, στην περίπτωση του 65χρονου αγρότη με τα προβλήματα υγείας το δικαστήριο όρισε μηδενικές μηνιαίες καταβολές και διέγραψε οριστικά (χωρίς επανασυζήτηση της αίτησης) το σύνολο των οφειλών του, ενώ δεν εκποίησε κανένα ακίνητό του. Ο αιτών είναι παντρεμένος και έχει 4 ενήλικα παιδιά. Οι οφειλές του ήταν γύρω στις 20.000 ευρώ ενώ έχει σημαντική ακίνητη περιουσία, με 6 αγροτεμάχια. Ωστόσο έγινε οριστική διαγραφή των χρεών του λόγω των προβλημάτων υγείας που αντιμετωπίζει και του μικρού εισοδήματός του, όπως άλλωστε ορίζει ο σχετικός νόμος σε τέτοιες περιπτώσεις.\nΗ άλλη υπόθεση αφορά έναν πρώην μέτοχο ανώνυμης εταιρείας που σήμερα ασχολείται με τα αγροτικά. Είναι παντρεμένος, έχει ένα παιδί και οι οφειλές του ήταν ύψους 162.500 ευρώ. Εχει δύο αγροτεμάχια στην κυριότητά του, τα οποία και καλλιεργεί. Η σύζυγός του είναι άνεργη. Το δικαστήριο αποφάσισε ο οφειλέτης να δίνει 100 ευρώ το μήνα στις τράπεζες για 5 χρόνια και απέρριψε όλες τις ενστάσεις των τραπεζών περί εμπορικής ιδιότητας, καθώς και τον ισχυρισμό ότι επίτηδες ο αιτών σταμάτησε να πληρώνει τις τράπεζες ενώ μπορούσε.\nΕτσι με την απόφαση του δικαστηρίου ο δανειολήπτης θα πληρώσει μόλις 6.000 ευρώ σε βάθος 5ετίας. Σε αυτή την περίπτωση η διαγραφή είναι μεγάλη γιατί, σύμφωνα με το σκεπτικό της απόφασης, το εισόδημα του οφειλέτη είναι ανεπαρκές για την κάλυψη των βιοτικών του αναγκών (το εισόδημά του προέρχεται από αγροτικές εργασίες και δεν ξεπερνά τα 500 ευρώ το μήνα).\nΚαι στις δύο προαναφερθείσες υποθέσεις δικηγόρος ήταν ο Αριστομένης Σκούλικας, ο οποίος σχολίασε σχετικά: «Οι συγκεκριμένες αποφάσεις είναι εξαιρετικά ευνοϊκές για τους εντολείς μου. Στην πρώτη περίπτωση, διαγράφονται οριστικά τα χρέη ενός συμπολίτη μας και διασώζει το σύνολο της περιουσίας του. Στη δεύτερη περίπτωση, ο πελάτης μου καλείται να πληρώσει ένα μηδαμινό ποσό, για ένα μικρό χρονικό διάστημα». Πρόσθεσε δε πως «πρέπει να ξέρουν οι συμπολίτες μας, ότι ακόμα και σε περιπτώσεις που δεν έχουν μια τόσο θετική έκβαση όπως είχαν οι παραπάνω δανειολήπτες, μπορούν να προσβάλουν τις αποφάσεις ή ακόμα και να τις μεταρρυθμίσουν στα μέτρα τους, αν έχουν αλλάξει τα οικονομικά τους δεδομένα».


Επέλαση της ΑΕΚ στη Γερμανία, καθάρισε τη Βέχτα (70-81) και την πρόκριση – Enwsi.gr\nΣταύρος Καζαντζόγλου 29/01/2020 22:59\t20 Σχόλια\nΜε ονειρικό πρώτο ημίχρονο και απόλυτη συγκέντρωση σε όλο το ματς, η ΑΕΚ κατασπάραξε τη Ράστα Βέχτα και καθάρισε την πρόκριση\nΑυτή η ομάδα δεν καταλαβαίνει τίποτα. Ούτε από απουσίες, ούτε από κούραση, ούτε από παιχνίδια εκτός έδρας. Η μεγάλη ΑΕΚ του Ηλία Παπαθεοδώρου, έκανε επέλαση στη Γερμανία και κατασπάραξε την άμοιρη Ράστα Βέχτα που βρέθηκε στο διάβα της με 70-81. Με εκπληκτικό πρώτο ημίχρονο, συγκέντρωση και καλή άμυνα σε όλο το ματς, η Ενωση κατάφερε από απόψε να κλειδώσει την πρόκριση, να υπερκαλύψει τη διαφορά της ήττας στο πρώτο ματς από τη Βέχτα και να είναι ήδη στην επόμενη φάση, όπου πλέον την επόμενη εβδομάδα με την Ανβίλ, θα κριθεί η τελική κατάταξη (πιθανότατα 2η).\nΗ ΑΕΚ είχε δείξει από το περασμένο Σάββατο στο Περιστέρι πως γύρισε το «τσιπάκι». Οι αλλεπάλληλες ατυχίες φαίνεται πως πείσμωσαν την ομάδα, ενώ η προσαρμογή του Νίκου Ζήση είναι εκπληκτική. Εάν κάποιος δεν ήξερε, θα πίστευε πως ο Ζήσης παίζει 15 χρόνια στην Ενωση και όχι πως γύρισε έπειτα από 15 χρόνια. Η ΑΕΚ είναι ξανά στα καλύτερα της, κάτι που αποδείχθηκε περίτρανα στο ματς με τη Ράστα Βέχτα. Οι «κιτρινόμαυροι» μπήκαν αποφασισμένοι, με συγκέντρωση και άψογη τακτική συμπεριφορά και έδειξαν εξ αρχής ποιος θα είναι το αφεντικό στο ματς.\nΟ Παπαθεοδώρου ξεκίνησε το παιχνίδι έχοντας στην πεντάδα τους Ζήση, Ρέι, Γιάνκοβιτς, Γιάνκοβιτς, Χρυσικόπουλο, Γκραντ. Η επικράτηση της ΑΕΚ ήταν σαρωτική. Στην άμυνα είχαν δημιουργηθεί μέγγενες που έσφιγγαν τον κλοιό και έκαναν απόρθητο το καλάθι για τους παίκτες της Βέχτα. Η ΑΕΚ προηγήθηκε με 16-5 στα μισά του πρώτου δεκαλέπτου και παρά το τάιμ άουτ που πήρε ο Πέδρο Κάλες, δεν κάμφθηκαν ούτε κατ’ ελάχιστο.\nΗ 1η περίοδος έκλεισε με την ΑΕΚ στο +16 (13-29). Ο Παπαθεοδώρου μοίρασε αρμονικά το χρόνο συμμετοχής, η ΑΕΚ έπαιζε μυαλωμένα και με σύνεση. Είχε εκπληκτικά ποσοστά ευστοχίας, σουτάροντας με 90% στα δίποντα και 73,3% συνολικά! Ηταν απόλυτη κυρίαρχος κάτω από τα καλάθια, με 10 έναντι 4 των Γερμανών, αλλά η πραγματική διαφορά ήταν στην άμυνα. Η ΑΕΚ είχε «πνίξει» τους Γερμανούς, δεν τους άφηνε να πάρουν ανάσα – εξ ου και οι μόλις 13 πόντοι – και με κερασάκι στην τούρτα τα επτά κλεψίματα.\nΗ ΑΕΚ συνέχισε με τον ίδιο ρυθμό και στη 2η περίοδο. Εφτασε τη διαφορά ακόμα και στους 30 πόντους, αλλά δεν υπήρχε τίποτε που να αναιρεί τη συγκέντρωση των «κιτρινόμαυρων». Το ποσοστό στα δίποντα παρέμενε εκπληκτικό – έκλεισε με 87.5% – είχε 60% συνολικά σε σουτ εντός πεδιάς. Η Ενωση υπερείχε ξεκάθαρα στα ριμπάουντ 16 έναντι 11, είχε 13 ασίστ και μπόρεσε να απορροφήσει την πίεση που επιχείρησαν να ασκήσουν οι Γερμανοί. Το αποτέλεσμα του ημιχρόνου, βρήκε την ΑΕΚ στο +20 (31-51).\nΝευρικότητα και Ζήσης\nΤο δεύτερο ημίχρονο ξεκίνησε με μεγάλη νευρικότητα και από τις δύο ομάδες. Για 2’ υπήρχαν εκατέρωθεν επιθέσεις δίχως να υπάρχει σκορ, ενώ ενδεικτικό της έντασης ήταν το αντιαθλητικό φάουλ που χρεώθηκε ο Ρέι. Με συνεχόμενες βολές, η Βέχτα έκανε σερί 4-0, αλλά η λύση ήρθε ξανά από την άμυνα. Ακόμα ένα κλέψιμο – το όγδοο – από τον Νίκο Ζήση, έβγαλε αιφνιδιασμό με τον Ρέι να πετυχαίνει καλάθι και φάουλ (35-54, 7:30 πριν το τέλος).\nΟ Παπαθεοδώρου αντικατέστησε τον εκνευρισμένο Ρέι με τον Τολιόπουλο, αλλά η ισορροπία και η ηρεμία της ομάδας είχε χαθεί. Οι Γερμανοί είχαν δυναμώσει κάτω από τη ρακέτα και μάζευαν επιθετικά ριμπάουντ και με συνεχείς βολές, κατάφεραν να περιορίσουν τη διαφορά στους 13 (45-58, 4:30 πριν το φινάλε). Η ΑΕΚ είχε κολλήσει επιθετικά, αλλά η λύση ήρθε από την κλάση του Ζήση. Με τρίποντη βόμβα, ο Ζήσης έδωσε ανάσα στην ΑΕΚ.\nΓιαννόπουλος και ριμπάουντ\nΟι Γερμανοί προσπαθούσαν να πιέσουν την ΑΕΚ. Ο Παπαθεοδώρου έριξε στο παρκέ τον Τσάλμερς, για να εκμεταλλευθεί την εμπειρία του στην πίεση που ασκούσε η Βέχτα. Η λύση ήρθε και πάλι από μακριά, με τον Γιαννόπουλο να σκοράρει με…τετράποντο (τρίποντο και βολή) και τον Αμερικανό πλέι μέικερ να πετυχαίνει μεγάλο καλάθι με όλη την άμυνα πάνω του. Κλειδί για τη βελτίωση της ΑΕΚ, ήταν η κυριαρχία ξανά στα ριμπάουντ, ώστε να μην ανανεώσουν επιθέσεις οι Γερμανοί.\nΗ ΑΕΚ έσφιξε ξανά την άμυνα της, με καθοριστική την είσοδο του Σλότερ στο γήπεδο. Οι Γερμανοί κόλλησαν στους 49 πόντους και η Ενωση βρήκε τον τρόπο να ανεβάσει ξανά τη διαφορά. Αν και έχασε σημαντικές επιθέσεις, με την μπάλα να μπαίνει και να βγαίνει από το καλάθι σε τρίποντα του Γιαννόπουλου, η ΑΕΚ έκλεισε την 3η περίοδο στο +18 (49-67), διατηρώντας εντυπωσιακά ποσοστά στα δίποντα 81,8%.\nΕλειψε το καθαρό μυαλό\nΣτην τελευταία περίοδο, η ΑΕΚ ήθελε να ελέγξει το ρυθμό και να συντηρήσει τη διαφορά. Κάτι που προϋπέθετε έλεγχο των ριμπάουντ και μεταφορά του παιχνιδιού μέσα στη ρακέτα. Από λάθος του Χρυσικόπουλου, η Βέχτα μείωσε στους 16 (53-69), αλλά η απάντηση ήρθε άμεσα με τρίποντο του Γιαννόπουλου, έπειτα από εξαιρετική επίθεση της Ενωσης. Ωστόσο, η ΑΕΚ δεν είχε καθαρό μυαλό και οι Γερμανοί μείωσαν στους 12 (60-72, 5:13 πριν το φινάλε).\nΟ Παπαθεοδώρου επανέφερε στο παρκέ τον Ζήση, μαζί με Τσάλμερς, Γιάνκοβιτς, Χρυσικόπουλο και Σλότερ. Ο Τσάλμερς αστόχησε σε λέι απ και οι Γερμανοί μείωσαν στους 10 (62-72, 4:30). Η λύση ήρθε με τον Γιάνκοβιτς, που εκμεταλλεύθηκε το κενό και με καλάθι και φάουλ έδωσε ανάσα στην ΑΕΚ. Η Βέχτα μείωσε στους οκτώ (67-75, 3’ πριν το τέλος) και είχε την ευκαιρία να κλείσει και άλλο την ψαλίδα. Ωστόσο, ο Γιάνκοβιτς έκλεψε μπάλα και κέρδισε αντιαθλητικό φάουλ, προσφέροντας ανάσα στην ΑΕΚ. Με έναν πόντο και ένα επιθετικό ριμπάουντ, αλλά και κάρφωμα του Σλότερ από ασίστ του Ζήση, η ΑΕΚ έφτασε και πάλι τη διαφορά στο +11 (67-78).\nΡάστα Βέχτα (Π. Κάλες): Ντι Λέο, Μέρφι 3, Σίμπσον 28 (7/11 δίποντα), Βαστούρια 9, Γουεινράιτ 8, Χέρκενχοφ 5, Κέσενς 6, Ράφινγκτον 3, Ρέισχελ, Γιανγκ 8\nΑΕΚ (Η. Παπαθεοδώρου): Τσάλμερς 8, Χρυσικόπουλος 10, Γιαννόπουλος 9, Γιάνκοβιτς 14 (4/4 δίποντα), Ζήσης 12, Γκραντ 7, Ματσιούλις 5, Μαυροειδής 1, Ρέι 7, Ρογκαβόπουλος, Σλότερ 2, Τολιόπουλος 6.\nΕτικέτες αεκ Βλάντο Γιάνκοβιτς Ηλίας Παπαθεοδώρου Μάριο Τσαλμερς Νίκος Ζήσης ράστα βάχτα


Σχολεία: Σενάρια για προαιρετική επιστροφή των μαθητών στην τάξη\n15:34 , Τετάρτη 29 Απριλίου 2020\nΗ επόμενη ημέρα στα σχολεία αποτελεί τον πιο δύσκολο «γρίφο» που καλείται να λύσει η κυβέρνηση, καθώς η ανησυχία και ο προβληματισμός γονιών, εκπαιδευτικών και μαθητών είναι μεγάλη για τον τρόπο που αυτά θα λειτουργήσουν.\nΗ αρχή γίνεται στις 11 Μαΐου, όταν και θα χτυπήσει το κουδούνι για τους μαθητές της Γ’ τάξης του Λυκείου και θα ακολουθήσει στις 18 Μαΐου για τους μαθητές της Α’ και Β’ Λυκείου και του Γυμνασίου.\nΟι τελευταίες πληροφορίες, εν αναμονή των σημερινών ανακοινώσεων της υπουργού Παιδείας, αναφέρουν πως η επιστροφή των μαθητών στα σχολεία θα είναι προαιρετική. Σύμφωνα με την «Καθημερινή», σε αυτή την απόφαση συγκλίνουν οι αρμόδιοι, καθώς θεωρείται ότι αρκετοί γονείς θα φοβηθούν να στείλουν τα παιδιά στο σχολείο.\nΣυγκεκριμένα, σύμφωνα με το δημοσίευμα, το επόμενο διάστημα οι διευθυντές θα κληθούν να καταγράψουν ποιοι μαθητές θα παρακολουθήσουν τα μαθήματα στην τάξη και ποιοι εξ αποστάσεως. Εξάλλου έχει ήδη ανακοινωθεί πως υπάρχει πρόβλεψη για εξ αποστάσεως εκπαίδευση για τους μαθητές που έχουν κάποιο λόγο υγείας ή έχουν οικογενειακό μέλος που ανήκει σε ευπαθή ομάδα.\nΑνάλογα λοιπόν με το ποιος θα είναι ο αριθμός των μαθητών που θα επιλέξει τα διά ζώσης μαθήματα, θα διαμορφωθεί και η κατανομή τους στις αίθουσες κάθε σχολείου. Ανοικτό είναι επίσης το ενδεχόμενο για εκ περιτροπής (ανά τάξη) προσέλευση. Εάν τελικά συμβεί αυτό, εξετάζεται οι απουσίες των μαθητών να καταγράφονται αλλά να μην προσμετρώνται.\nΠιθανότερο σενάριο είναι πως δεν θα πραγματοποιηθούν ενδοσχολικές, προαγωγικές και απολυτήριες εξετάσεις, ενώ οι εκπαιδευτικοί θα εστιάσουν στα κεφάλαια που δεν έχουν διδαχθεί.\nΣτο μεταξύ, οι πληροφορίες της Καθημερινής αναφέρουν πως «κλείδωσε» γύρω στις 20 Ιουνίου η ημερομηνία έναρξης των Πανελλαδικών Εξετάσεων. Ως εκ τούτου, τα μαθήματα θα έχουν ολοκληρωθεί το πρώτο 10ημερο του Ιουνίου. Δεν αποκλείεται επίσης, ανάλογα και με την πορεία της διδασκαλίας, η έναρξη του επόμενου σχολικού έτους να γίνει μία εβδομάδα νωρίτερα, σύμφωνα με το ίδιο δημοσίευμα.\nΜΑΘΗΤΕΣ ΠΑΝΕΛΛΑΔΙΚΕΣ ΣΧΟΛΕΙΑ ΤΑΞΗ\n15:07 , Δευτέρα 11 Οκτωβρίου 2021\nΣεισμός στο Αρκαλοχώρι: «Μεριμνήστε για εμάς» – Η επιστολή μαθητών προς την Νίκη...\nΣε δύσκολη ψυχολογική κατάσταση και πιεσμένοι είναι οι μαθητές της Γ’ Λυκείου στο Αρκαλοχώρι σ...\n16:59 , Παρασκευή 08 Οκτωβρίου 2021\nΘεσσαλία: Εκτροπή λεωφορείου του ΚΤΕΛ Καρδίτσας – Τραυματίας ο οδηγός\nΕκτροπή λεωφορείου σημειώθηκε το μεσημέρι της Παρασκευής ανάμεσα σε Σερβωτά και Προάστιο στη Θ...\nΜύκονος: Γάμος – υπερπαραγωγή για γνωστό...\nΚακοποίηση 8χρονης στη Ρόδο: «Δεν έκανα τίποτα, είναι...


Εύκολα και γρήγορα φτιάξτε το δικό σας καρεκλάκι για την παραλία! | Το site της παρέας μας\nΕύκολα και γρήγορα φτιάξτε το δικό σας καρεκλάκι για την παραλία!\nΓια να κατασκευάσουμε ένα καρεκλάκι θαλάσσης:\nΚόβουμε 2 ξύλα των 56cm.\nΕπάνω σε αυτά σημαδευουμε στα 24cm και μέχρι εκεί θα βιδώσουμε ξύλα μήκους 30cm.\nΣτη συνέχεια θα κόψουμε 2 ξύλα 67cm, θα μετρήσουμε 18cm και εκεί θα βιδώσουμε ένα ξύλο μήκους 30cm.\nΈπειτα θα τοποθετήσουμε το κάθισμα που έχουμε φτιάξει και ακριβώς από πάνω θα τοποθετήσουμε ακόμα ένα ξύλο με λίγο κενό ώστε να μπαίνει και να βγαίνει εύκολα το κάθισμα.\nΣτη συνέχεια θα βιδώσουμε ξύλα στην πλάτη της καρέκλας.\nΜετά γυαλοχαρταρουμε τα κομμάτια μας και περνάμε βερνίκι.\nΗ καρέκλα μας είναι έτοιμη!\nΕπιστήμονες προσπαθούν να λιώσουν τρόφιμα και καθημερινά αντικείμενα με οξύ. Δεν θα πιστέψετε ποιο άντεξε\nΈβαλε φράχτη στο σαλόνι της για να μην μπαίνουν μέσα τα σκυλιά της. Δείτε τι σκέφτηκαν όμως αυτά!\nΔιακόσμηση σπιτιού με παλιά αντικείμενα\nΠαίρνει μία απλή κρεμαστή θήκη για τα παπούτσια και δημιουργεί κάτι που όλοι θα θέλαμε.\nΤύλιξε δύο ρολά από χαρτί υγείας με χοντρή μοβ κλωστή. Δείτε το αποτέλεσμα!\nΓέμισαν Πλαστικά Μπουκάλια Με Άμμο Και Άρχισαν Να Τα Βάζουν Στη Σειρά. Δείτε ΤΙ Έφτιαξαν!


Μίνα (Γερασιμούλα) Μπρούμου M.Sc : Συμβουλευτική Ψυχολόγος 28ης Oκτωβρίου Ιωάννινα | Δεν διαβάζει γιατί είναι ερωτευμένος/η. Τι μπορούμε να κάνουμε; (α΄ μέρος) - Μίνα (Γερασιμούλα) Μπρούμου M.Sc : Συμβουλευτική Ψυχολόγος 28ης Oκτωβρίου Ιωάννινα\nΔεν διαβάζει γιατί είναι ερωτευμένος/η. Τι μπορούμε να κάνουμε; (α΄ μέρος)\nΣε μια πρόσφατη συζήτηση που είχα με μια καθηγήτρια μαθηματικών, η οποία υπηρέτησε στην εκπαίδευση για 15 περίπου χρόνια, διηγείται: «Ένας μαθητής μου στην Γ’ Λυκείου, ο οποίος ήταν καλός μαθητής, συνεπής, αλλά και καλό παιδί πάνω απ’ όλα, σταμάτησε να διαβάζει περίπου δύο μήνες πριν τις πανελλήνιες εξετάσεις. Επάνω στη συζήτηση, μου εκμυστηρεύτηκε πως ήταν ερωτευμένος και δεν μπορούσε να συγκεντρωθεί!».\nΤα ερωτήματα που δημιουργούνται διαβάζοντας την παραπάνω περιγραφή είναι πολλά: Πώς λοιπόν μπορούν να αντιμετωπίσουν οι γονείς ένα τέτοιο φαινόμενο; Ειδικά σε σημαντικές τάξεις είναι απαραίτητο να μην δημιουργούνται κενά. Τι μπορούν να κάνουν έτσι ώστε ναι μεν να έχουν προσωπική ζωή οι έφηβοι, αλλά να είναι και συγκεντρωμένοι στον στόχο τους;\nΕίναι σημαντικό να θυμόμαστε ότι η εφηβεία είναι μια μεταβατική φάση ζωής για τον έφηβο, μια φάση αλλαγής, η, διαφορετικά, μια αναπτυξιακή κρίση. Είναι το πέρασμα από την παιδική ηλικία στην ενήλικη ζωή.\nΗ θεωρία του Erikson περιγράφει οκτώ ψυχοκοινωνικά στάδια του εξελικτικού κύκλου του ανθρώπου, από τη βρεφική ηλικία ως την ώριμη και γεροντική ηλικία. Στην περίοδο της εφηβείας (12ο-20ό έτος), ο έφηβος καλείται να αντιμετωπίσει την αναπτυξιακή κρίση της ταυτότητας έναντι της διάχυσης/ σύγχυσης ρόλων. Η πρόκληση εστιάζεται στην απόκτηση μιας σταθερής αίσθησης προσωπικής ταυτότητας, όπου ο έφηβος επιδιώκει να αποκτήσει μια εικόνα για τον εαυτό του ως πρόσωπο, με εσωτερική ενότητα και διαχρονική σταθερότητα και προσπαθεί να απαντήσει σε θεμελιώδη ερωτήματα όπως «Ποιος είμαι;», «Που πηγαίνω» ή «Τι είναι σημαντικό για μένα στη ζωή;». Αν ο έφηβος κατορθώσει να συνενώσει, σε ένα ενιαίο όλο, όλες τις προηγούμενες εμπειρίες του και να δώσει την προοπτική της συνέχειας από το παρελθόν στην προετοιμασία για το μέλλον, θα αποκτήσει μία ικανοποιητική ταυτότητα, μια σαφή εικόνα του ποιος είναι, από πού προήλθε και πού κατευθύνεται. Αν όμως ο έφηβος, είτε λόγω κακών συγκυριών κατά τα προηγούμενα στάδια είτε λόγω δυσχερών κοινωνικών συνθηκών, δεν κατορθώσει να διαμορφώσει μια σαφή εικόνα του Εγώ, καταλαμβάνεται από σύγχυση ρόλων και κρίση της ταυτότητας, γιατί έτσι δεν γνωρίζει ποιος είναι, από πού προήλθε και πού κατευθύνεται. Ιδιαίτερα η έννοια για την κρίση ταυτότητας κατά την εφηβική ηλικία έχει αποτελέσει σημαντική συμβολή στην ερμηνεία της προβληματικής συμπεριφοράς του εφήβου.\nΟι βιοσωματικές και συναισθηματικές αλλαγές που συμβαίνουν κατά τη διάρκεια της εφηβείας, συνθέτουν μια αναπτυξιακή περίοδο σημαντική και δύσκολη τόσο για τους εφήβους όσο και για τους γονείς τους. Οι έφηβοι εμφανίζουν δύσκολες και ασταθείς συμπεριφορές, εκρήξεις θυμού και δυσχέρεια στην επικοινωνία τους με τους γονείς. Σε αυτή τη φάση, πραγματοποιείται η σεξουαλική τους αφύπνιση (ανάδυση), ενώ τα συναισθήματα που βιώνουν είναι έντονα και δυσκολεύονται να τα διαχειριστούν. Στην εφηβεία, οι γονείς νιώθουν αδύναμοι και αμήχανοι όταν μαθαίνουν για τις ερωτικές/ συντροφικές σχέσεις των εφήβων τους ή για το γεγονός ότι οι έφηβοι είναι ερωτευμένοι.\nΕίναι πολύ σημαντικό οι γονείς να μην ταυτίζουν τα θέματα σχέσεων του παιδιού με θέματα σπουδών και να μην βάζουν σε τόσο ευαίσθητες ηλικίες και φάσεις ζωής αδιέξοδα τύπου: «Αν δεν χωρίσετε, θα σε σταματήσω από τα φροντιστήρια». Πιθανόν, όλο αυτό που συμβαίνει στην εφηβεία να είναι λειτουργικό και αποτελεσματικό για έναν έφηβο και κάτι να του δίνει. Η απομυθοποίηση είναι αυτή που θα βοηθήσει τον έφηβο να κατανοήσει ότι είναι φυσιολογικό να νιώθει έντονα συναισθήματα σε αυτή την ηλικία. Όταν αποφασίσει εκείνος μπορεί να αλλάξει τη στάση του. Όταν αρχίζει να τον δυσκολεύει αυτή η συμπεριφορά μπορούμε να το δούμε. Όταν αρχίζει να γίνεται δυσλειτουργική μπορεί να το δει και να το αλλάξει.\nΘα βοηθήσει οι γονείς να δείξουν εμπιστοσύνη στο παιδί τους. Μπορούν να του πουν: «Εγώ σε εμπιστεύομαι και εμπιστεύομαι την κρίση σου και τον τρόπο που έχεις επιλέξει να διαχειριστείς το θέμα της σχέσης σου. Πάρε το χρόνο σου για να το σκεφτείς». Ξέρουμε ότι η εμπιστοσύνη ενθαρρύνει και χαρίζει αυτοεκτίμηση, καλλιεργεί εσωτερικά κίνητρα και αισιοδοξία. Η εμπιστοσύνη είναι όμως και ευθύνη. Σε εμπιστεύομαι σημαίνει σε θεωρώ υπεύθυνο. Και εσύ, ως αποδέκτης της εμπιστοσύνης που σου απευθύνω, αναλαμβάνεις πολύ σοβαρά τον ρόλο της εκπλήρωσης μιας άρρητης προσδοκίας. Όταν ο γονιός εμπιστεύεται το παιδί του, το μαθαίνει ότι οι άνθρωποι είναι καλοί, ο κόσμος είναι ασφαλής, ότι μπορεί να αλλάξει ό,τι δεν του αρέσει αν προσπαθήσει, του μαθαίνει να μη φοβάται και να μπορεί να έχει τον έλεγχο της ζωής του. Για να εμπιστευτείς τον άλλο, χρειάζεται να εμπιστεύεσαι καταρχήν τον εαυτό σου. Η εμπιστοσύνη είναι ένα δώρο που χαρίζεται με ανοιχτή την καρδιά, με ειλικρίνεια και γενναιοδωρία (Παππά, 2013, 2016α, 2016β).\nΣυμβαίνει συχνά, όταν οι γονείς συνειδητοποιούν ότι δεν έχουν τον πρώτο ρόλο στην καρδιά των εφήβων τους, να νιώθουν απογοήτευση. Είναι πιθανόν τότε να πραγματοποιείται η συναισθηματική αποκοπή από τα παιδιά τους και αυτό να τους δημιουργεί άγχος και πανικό. Η έναρξη του ενδιαφέροντος ενός εφήβου για συντροφικές/ ερωτικές σχέσεις σηματοδοτεί τον τελικό αποχωρισμό από τους γονείς του.\nΟ έφηβος μέσα από τις συντροφικές/ ερωτικές σχέσεις ωριμάζει σεξουαλικά και γίνεται σεξουαλικά ενεργός, ενώ οι γονείς σεξουαλικά περιττοί. Οι γονείς αλλάζουν βαθμίδα και νιώθουν έντονη απώλεια σε αυτή τη φάση που τα παιδιά τους διανύουν την εφηβική τους ηλικία. Ο γονιός βιώνει την απώλεια της δικής του νεότητας (Hayman, 2016).\nΟι γονείς καλό θα είναι να σέβονται την ιδιωτικότητα του εφήβου σε θέματα συντροφικών/ ερωτικών σχέσεων και να μην γίνονται ελεγκτικοί και παρεμβατικοί, καθώς κάτι τέτοιο απομακρύνει και δεν φέρνει πιο κοντά τους εφήβους. Ο ρόλος των γονέων είναι να βρίσκονται «δίπλα και όχι πάνω από τον έφηβο», να παραμένουν διαθέσιμοι όταν ο έφηβος θέλει να μιλήσει για την προσωπική του ζωή, χωρίς κριτική και κηρύγματα όταν θα επιλέξει να τους μιλήσει για όσα τον απασχολούν.\nΙδιαίτερη βαρύτητα δίνεται στην επικοινωνία μεταξύ γονέων και εφήβων. Μια μορφή επικοινωνίας όμως που θα είναι αμφίδρομη, δηλαδή να ακούμε τόσο όσο μιλάμε και να ακολουθούμε τους κανόνες της καλής επικοινωνίας, οι οποίοι είναι: Η προσεκτική ενεργητική και αντανακλαστική ακρόαση, ο διάλογος, η διαπραγματευτική ικανότητα, η παράθεση επιχειρημάτων, αλλά και ο συμβιβασμός οδηγούν στην αποδοτική ανταπόκριση στα αιτήματα των εφήβων (Hayman, 2016. Μπρούμου, 2014α, 2014β, 2015).\nΤέλος, οι γονείς μπορούν να προσεγγίσουν τους εφήβους, καθώς υπήρξαν έφηβοι και οι ίδιοι παλαιότερα. Οι σημερινοί έφηβοι μοιάζουν, αλλά και διαφέρουν από τους εφήβους του χθες. Θα ήταν πολύ ωφέλιμο για τους ίδιους και για τους εφήβους αν ανέτρεχαν στο παρελθόν και χρησιμοποιούσαν όλη τη λεπτομερή ανασκόπηση για να μάθουν τον έφηβο τους τώρα. Οι γονείς είναι οι ειδικοί για το δικό τους παιδί/ τα δικά τους παιδιά, αλλά είναι γεγονός ότι ως γονείς είμαστε υπερβολικά κοντά για να συνειδητοποιήσουμε τι ακριβώς συμβαίνει, γιατί συμβαίνει και τι μπορούμε να κάνουμε για να προχωρήσουμε σε μερικές χρήσιμες αλλαγές. Η βασικότερη από τις αλλαγές που χρειάζεται να κάνουν ο γονείς στην εφηβεία είναι να συνειδητοποιήσουν ότι: Με ένα παιδί ο γονιός είναι καθοδηγητικός και προστατευτικός και το κέντρο τους κόσμου του. Με έναν έφηβο πρέπει να διαφοροποιήσουν τη στάση τους και να μάθουν να παίρνουν δεύτερη θέση σε σχέση με τους φίλους του και να αποσύρονται από τα συμβουλευτικά τους καθήκοντα.\nΣύμφωνα με την Παππά (ό. α. στο Hayman, 2016): «Η εφηβεία είναι πρόκληση, αποτελεί ευκαιρία για αυτοβελτίωση και προσωπική εξέλιξη και δεν είναι ασθένεια. Καταρχήν, οι γονείς χρειάζονται ενημέρωση. Να γνωρίσουν σε τι συνίσταται η εφηβεία, δηλαδή πώς εκδηλώνεται και ποια είναι τα κύρια χαρακτηριστικά της. Στη συνέχεια, χρειάζεται να συντονιστούν με την εποχή τους, με τα σύγχρονα δεδομένα που προσδιορίζουν τη ζωή των εφήβων, να γνωρίσουν τα χαρακτηριστικά της δικής τους ιδιαίτερης κουλτούρας. Να μάθουν να ακούν, για να βοηθήσουν τους εφήβους και τους εαυτούς τους. Χρειάζεται να διαφοροποιηθούν, να αλλάξουν κι οι ίδιοι, ώστε να προσαρμοστούν στα νέα δεδομένα. Γιατί όταν οι γονείς καταφέρουν να βοηθήσουν τους εφήβους ν’ ανοίξουν τα φτερά τους, θα μπορέσουν να πετάξουν και οι ίδιοι με σιγουριά και ασφάλεια και με την ικανοποίηση ότι τα κατάφεραν».


Συνάντηση μαθητών της Στ΄τάξης με το Δήμαρχο Σκιάθου. | 1dimskiath's blog\n← Η επίσκεψη της Δευτέρας τάξης στο σπίτι -Μουσείο του Αλέξανδρου Παπαδιαμάντη\n2ος μήνας του προγράμματος «Ενημέρωση και ευαισθητοποίηση γενικών τάξεων σχετικά με την αναπηρία» →\nΣτις 22 Ιανουαρίου 2015 , η ομάδα των δημοσιογράφων-συγγραφέων της ΣΤ’ τάξης μαζί με τους υπεύθυνους εκπαιδευτικούς και στο πλαίσιο του προγράμματος « Η μεγαλύτερη αίθουσα του σχολείου μας, ο Κήπος μας» επισκεφθήκαμε τον Δήμαρχο της Σκιάθου Κύριο Πρεβεζάνο. Παρουσιάσαμε στον κ. Δήμαρχο το πρόγραμμά μας και του ζητήσαμε τη βοήθειά του, για να βελτιώσουμε την εικόνα του προαύλιου χώρου του σχολείου μας.\nΜας δέχτηκε με μεγάλη χαρά , μας άκουσε με προσοχή και μας διαβεβαίωσε ότι θα φροντίσει πολύ σύντομα η αυλή μας να πρασινίσει και να ομορφύνει.\nΣας ευχαριστούμε κ. Δήμαρχε!\nΠαρακάτω παραθέτουμε και την επιστολή που παρέδωσαν οι μαθητές στον κ. Δήμαρχο.Οι εκπαιδευτικοί που συνόδεψαν τους μαθητές και είναι υπεύθυνες για το παραπάνω πρόγραμμα είναι η κ. Ζιάγκα Βασιλική, εκπ/κός Γαλλίκής Γλώσσας και η κ. Καραντζιά Αικατερίνη,εκπ/κός Θεατρικής Αγωγής.\nΣκιάθος : 20-01-2015\nΜε αυτή την επιστολή οι μαθητές της ΣΤ΄ τάξης του 1ου Δ.Σ Σκιάθου, στο πλαίσιο του προγράμματος με τίτλο « Η μεγαλύτερη αίθουσα του σχολείου μας , ο κήπος μας » θα θέλαμε να ζητήσουμε τη συμπαράσταση και τη βοήθειά σας, για να ομορφύνουμε το προαύλιο του σχολείου μας.\nΑρχικά ρωτήσαμε τους συμμαθητές μας πώς θα ήθελαν να είναι το προαύλιο μας. Όλοι τους μας απάντησαν, ότι δεν τους αρέσει ιδιαίτερα. Θα ήθελαν να είναι πολύχρωμο, να έχει περισσότερα παιχνίδια, γήπεδο του βόλεϋ , περισσότερο πράσινο και κυρίως δένδρα για να έχουμε σκιά και δροσιά το καλοκαίρι.\nΚύριε Δήμαρχε, για εμάς το προαύλιο είναι, εκτός από ένας χώρος για τρέξιμο και εκτόνωση, είναι επίσης ένας χώρος για χαλάρωση σε όμορφες γωνιές με παγκάκια και πέργκολες, έτσι ώστε να μπορούμε ευχάριστα να τρώμε το κολατσιό μας και να κουβεντιάζουμε.\nΚαι τέλος το πιο σημαντικό κύριε Δήμαρχε, αυτή η χρονιά είναι η τελευταία για εμάς τα παιδιά της ΣΤ’ τάξης! Θα θέλαμε να αφήσουμε υλοποιώντας το πρόγραμμα μια μικρή όαση για τους συμμαθητές μας.\nΘα σας είμαστε ευγνώμονες εάν μας βοηθήσετε να κάνουμε πραγματικότητα αυτή μας την επιθυμία.\nΟι μαθητές του ΣΤ’1 & ΣΤ’2


Villa La Finca Μίχας Ισπανία - ΟΙ ΚΑΛΥΤΕΡΕΣ ΕΚΠΤΩΣΕΙΣ για ξενοδοχεία\nΔείτε και τις 914 ιδιοκτησίες σε Μίχας.\nUrbanizacion De Santa Rosa, 40, Μίχας Πουέμπλο, Μίχας, Ισπανία, 29650 - Προβολή στο χάρτη\nΠερισσότερες πληροφορίες για το Villa La Finca\nΣε πολύ καλή τοποθεσία της Μίχας, το Villa La Finca είναι μια πολύ καλή βάση απ'όπου μπορείτε να εξερευνήσετε την σφύζουσα πόλη. Από εδώ, οι επισκέπτες μπορούν να έχουν άμεση πρόσβαση σε όλα όσα η πόλη έχει να προσφέρει. Με την βολική του τοποθεσία, το ξενοδοχείο προσφέρει εύκολη πρόσβαση στους προορισμούς της πόλης που πρέπει οπωσδήποτε να δείτε.\nΣτο Villa La Finca, πραγματοποιείται κάθε προσπάθεια για να αισθανθούν άνετα οι επισκέπτες. Για να το πετύχει αυτό, το ξενοδοχείο προσφέρει τις καλύτερες υπηρεσίες και ανέσεις. Αυτό το ξενοδοχείο προσφέρει πολυάριθμες εγκαταστάσεις για να ικανοποιήσει ακόμα και τους πιο απαιτητικούς πελάτες του.\nΕπιπλέον, όλα τα δωμάτια διαθέτουν ποικιλία ανέσεων. Πολλά από αυτά παρέχουν ακόμη και ιδιωτική πισίνα, κλιματισμός, θέρμανση, μπαλκόνι/αίθριο, τηλεόραση προκειμένου να ευχαριστήσουν ακόμα και τον πιο απαιτητικό επισκέπτη. Το ξενοδοχείο προσφέρει μερικές μοναδικές ευκαιρίες ψυχαγώγησης όπως οι εξωτερική πισίνα, κήπος. Όποιος κι αν είναι ο σκοπός της επίσκεψης σας στη Μίχας, το Villa La Finca είναι μια εξαιρετική επιλογή για μια χαρούμενη και συναρπαστική απόδραση.\nΠαρακαλείστε να ενημερώσετε το Villa La Finca εκ των προτέρων σχετικά με την αναμενόμενη ώρα άφιξής σας. Μπορείτε να χρησιμοποιήσετε το πεδίο για Ειδικά Αιτήματα κατά την κράτηση, ή να επικοινωνήσετε απευθείας με το κατάλυμα, στα στοιχεία επικοινωνίας που αναγράφονται στην επιβεβαίωσή σας. Κατά την άφιξη, απαιτείται προκαταβολή εγγύησης ύψους 300 EUR, για τυχόν επιπλέον χρεώσεις. Αυτή η προκαταβολή επιστρέφεται πλήρως κατά το check-out, μετά από επιθεώρηση του καταλύματος για τυχόν ζημιές.


Συντριβή αεροσκάφους στο Σουδάν – Δεκάδες τραυματίες\nΣυντριβή αεροσκάφους στο Σουδάν – Δεκάδες τραυματίες από Πολίτης News article http://politis.com.cy/article/sintrivi-aeroskafous-sto-soudan--dekades-nekri Το αεροσκάφος που φαίνεται στις παρακάτω φωτογραφίες, αποτελεί τον τραγικό «πρωταγωνιστή» ενός δυστυχήματος στο Νότιο Σουδάν. 20.03.2017 16:20\nΤο αεροσκάφος που φαίνεται στις παρακάτω φωτογραφίες, αποτελεί τον τραγικό «πρωταγωνιστή» ενός δυστυχήματος στο Νότιο Σουδάν.\nΕπιβατικό αεροσκάφος με 44 επιβαίνοντες συνετρίβη ενώ προσγειωνόταν σε αεροδρόμιο του Νότιου Σουδάν.\nΣύμφωνα με τις πρώτες πληροφορίες, τουλάχιστον 14 από τους επιβαίνοντες έχουν τραυματιστεί.\nΤο περιστατικό συνέβη στον αερολιμένα της βορειοδυτικής πόλης Γουάου.\nΗ ορατότητα στην περιοχή λόγω ομίχλης ήταν προβληματική, ενώ, σύμφωνα με δηλώσεις αξιωματούχου της αφρικανικής χώρας στο πρακτορείο Reuters, δεν υπάρχουν νεκροί.\nΣυντριβή αεροσκάφους Σουδάν\nΤζόρτζια: Τουλάχιστον πέντε νεκροί από τη συντριβή αεροσκάφους\nΣτην τελευταία του κατοικία οδηγήθηκε ο Σμηναγός Μπαλταδώρος\nΣυντριβή αεροσκάφους στο Ιράν:Νεκρές μέλλουσα νύφη και φίλες της


Ίδιες Φάτσες, Ίδια Ζόρια όπου περνάει η Θηβών! // Αφίσα από το Antifa West Side - Autonome Antifa\nΣε πείσμα αντιπαλοτήτων και διαχωρισμών\nΊδιες φάτσες ίδια ζόρια\nόπου περνάει η Θηβών!\nΟι αντιπαλότητες στα δυτικά είναι θρυλικές. Οι Αιγαλεώτες δε γουστάρουν τους Περιστεριώτες. Οι Περιστεριώτες δε γουστάρουν τους Κολωνιώτες. Και πάει λέγοντας. Κανείς δε γουστάρει κανέναν.\nΚι όμως, όσο η κρίση βαθαίνει, τόσο οι ομοιότητες μεταξύ μας γίνονται πιο φανερές.\nΠρώτα στην καραντίνα. Οι ίδιοι μπάτσοι μας κυνηγούσαν. Τρώγαμε τα ίδια πρόστιμα και ψάχναμε τις ίδιες καβάτζες. Ζούσαμε με τα ίδια επιδόματα της πλάκας.\nΚαι μετά, στην κανονικότητα. Οι λογαριασμοί του ρεύματος και του σούπερ μάρκετ καταφτάνουν ίδιοι για όλους. Τα αφεντικά όλων έχουν λυσσάξει. Τι στο διάολο! Ακόμη και η βάση της διατροφής μας (το σουβλάκι πίτα) έχει πάει 2 κι 70!\nΟι κοινές μας εμπειρίες δεν είναι τυχαίες. Τα «δυτικά» είναι οι γειτονιές της πολυεθνικής εργατικής τάξης. Έναν αιώνα τώρα, ο Κηφισός γίνεται αντιληπτός ως ταξικό σύνορο μέσα στην τάχα ενιαία πρωτεύουσα του ελληνικού κράτους.\nΓι’ αυτό τα ίδια αστυνομικά σχέδια έχουν καταστρωθεί για όλες τις γειτονιές μας και εφαρμόζονται με κάθε ευκαιρία. Γι’ αυτό το ίδιο μείγμα μαφιόζου, επιχειρηματία και Δημάρχου αποτελεί την «τοπική αυτοδιοίκηση». Γι’ αυτό η ίδια μεσαία τάξη παίζει το ρόλο του ελεγκτή και τοποτηρητή. Γι’ αυτό η ίδια κρατική πολεοδομία κανονίζει να είναι πολύ πιο εύκολο να πάμε στο κέντρο απ’ ό,τι στη διπλανή γειτονιά.\nΓι’ αυτό τραβάμε τα ίδια ζόρια όποτε υπάρχουν ζόρια για να τραβήξει κανείς. Είναι τα ίδια ζόρια που φτιάχνουν τα ίδια μούτρα.\nΌσο για τις αντιπαλότητες μεταξύ μας;\nΌποιος διαιρεί κυβερνάει. Τα αφεντικά το ξέρουν από τότε που υπάρχουν.\nΚαλά θα κάνουμε να το καταλάβουμε κι εμείς. Το συντομότερο.


Μπαίνει Εισαγγελέας στο Μέγαρο Μουσικής | ΤΟ ΠΑΡΟΝ\nΜπαίνει Εισαγγελέας στο Μέγαρο Μουσικής\nEπιτέλους! Μετά τη βροχή καταγγελιών για σκάνδαλα, αδιαφάνεια και ύποπτα παιγνίδια εξουσίας, βρέθηκε κι ένας εισαγγελέας να… απλώσει χέρι στο «άβατο» του Λαμπράκη, το Μέγαρο Μουσικής Αθηνών!\nΣυγκεκριμένα, μετά από εντολή του εισαγγελέα Χρήστου Αθανασίου προς τη Διεύθυνση Επιθεωρητών του υπουργείου Οικονομικών διετάχθη έλεγχος για το Μέγαρο Μουσικής και την Καμεράτα, σε ό,τι αφορά τις επιχορηγήσεις του υπουργείου Πολιτισμού προς αυτά!\nΝα σημειώσουμε ότι είναι πρώτη φορά που εισαγγελέας ζητά να γίνει έρευνα για κάτι που αφορά το Μέγαρο, παρά τα όσα έχουν κατά καιρούς γραφτεί γι’ αυτό.\nΗ έρευνα ανατέθηκε στην ανακρίτρια Αθανασία Κοψαλιά, η οποία είναι νέα, δεν έχει εμπειρίες σε τόσο σημαντικά θέματα και λέγεται ότι την έβαλαν επίτηδες για να μην φθάσει βαθιά τον έλεγχο και να σταματήσει την υπόθεση στην επιφάνεια. Δηλαδή κι εδώ πάνε να ρίξουν στα… μαλακά την υπόθεση, άσχετα αν η ουσία της είναι πολύ σοβαρή, γιατί οι επιχορηγήσεις του υπουργείου Πολιτισμού σε Μέγαρο και Καμεράτα πολλές φορές είχαν χαρακτηρισθεί σκανδαλώδης!\nEπιτέλους! Μετά τη βροχή καταγγελιών για σκάνδαλα, αδιαφάνεια και ύποπτα παιγνίδια εξουσίας, βρέθηκε κι…


Η Σελήνη σχηματίστηκε "λίγο αργότερα" από ό,τι πιστευόταν μέχρι σήμερα! | ΝΕΟΛΟΓΟΣ ΑΤΤΙΚΗΣ\nΗ κυρίαρχη θεωρία για τον σχηματισμό της Σελήνης είναι πως ένας πρωτοπλανήτης μεγέθους αντίστοιχου αυτού, του Άρη, συγκρούστηκε με τη Γη, δημιουργήθηκε ένα νέο σώμα- η Σελήνη.\nΠλανητικοί γεωφυσικοί στο DLR (Γερμανικό Κέντρο Αεροδιαστημικής- Deutsches Zentrum für Luft- und Raumfahrt), υπό την καθοδήγηση του Μαξίμ Μορίς, μαζί με ερευνητές στο Πανεπιστήμιο του Μύνστερ, χρησιμοποίησαν ένα νέο αριθμητικό μοντέλο για την αναδημιουργία του χρόνου όπου έλαβε χώρα το γεγονός- περίπου 4,425 δισ. χρόνια πριν.\nΟι προηγούμενες εκτιμήσεις για τον σχηματισμό της Σελήνης είχαν ως βάση μια ηλικία 4,51 δισ. ετών- 85 εκατ. ετών περισσότερο σε σχέση με τους νέους υπολογισμούς.\nΟι επιστήμονες παρουσιάζουν την έρευνά τους στο Science Advances. Τεσσεράμισι δισεκατομμύρια χρόνια πριν, το ηλιακό σύστημα ήταν σε μια χαοτική κατάσταση: Η Γη μεγάλωνε ακόμα, συλλέγοντας ύλη υπό τη μορφή «πλανητοειδών» (planetesimals) που είχαν σχηματιστεί προηγουμένως στον δίσκο σκόνης και αερίων σε τροχιά από τον πρώιμο ήλιο. Η νεαρή Γη παγιώθηκε, και έγινε ακόμα θερμότερη στο εσωτερικό της.\nΌλο και μεγαλύτερα τμήματα του βραχώδους μανδύα έλιωσαν και σχημάτισαν έναν ωκεανό μάγματος. Σε εκείνη τη φάση η Γη απέκτησε τον φυσικό της δορυφόρο, που περιστρέφεται ακόμα γύρω της.\nΜια μεγάλη σύγκρουση μεταξύ της Γης και ενός πρωτοπλανήτη είχε ως αποτέλεσμα την εκτίναξη βράχων. Τα υλικά αυτά συσσωρεύτηκαν και συσπειρώθηκαν, με αποτέλεσμα τον σχηματισμό της Σελήνης.\nΕπί της αρχής οι περισσότεροι επιστήμονες συμφωνούν όσον αφορά στο πώς σχηματίστηκε η Σελήνη, μα όχι στις λεπτομέρειες της διαδικασίας ή στον χρόνο.\n«Τα αποτελέσματα του τελευταίου μας μοντέλου υποδεικνύουν ότι η νεαρή Γη χτυπήθηκε από έναν πρωτοπλανήτη περίπου 140 εκατομμύρια χρόνια μετά τη γένεση του ηλιακού συστήματος, 4,567 δισεκατομμύρια χρόνια πριν» είπε ο Μορίς.\n«Σύμφωνα με τους υπολογισμούς μας, αυτό συνέβη πριν 4,425 δισεκατομμύρια χρόνια- με περιθώριο απόκλισης 25 εκατ. ετών- και γεννήθηκε η Σελήνη».\nΣε εκείνη τη φάση η Γη είχε μόλις εξελιχθεί σε πλανήτη. Κατά την εξέλιξη αυτή, τα βαρέα, μεταλλικά συστατικά βυθίστηκαν στο κέντρο και σχημάτισαν έναν πυρήνα σιδήρου και νικελίου, που περιτριγυριζόταν από έναν παχύ μανδύα πυριτικών πετρωμάτων. Τα πυριτικά πετρώματα γίνονταν όλο και πιο θερμά, λόγω της διαδικασίας της επικάθησης και μέσω θερμότητας από την αποσύνθεση ραδιενεργών στοιχείων.\nΣε αυτή τη φάση η Γη χτυπήθηκε από τη Θεία, έναν πρωτοπλανήτη στο μέγεθος του Άρη, προκαλώντας εκτόξευση υλικού από το οποίο σχηματίστηκε η Σελήνη. Κατά τη σύγκρουση αυτή σχηματίστηκε ένας ωκεανός μάγματος βάθους αρκετών χιλιάδων χιλιομέτρων. Σήμερα δεν παραμένουν απομεινάρια ή ίχνη της Θείας.\nΗ σύγκρουση των δύο σωμάτων είχε ως αποτέλεσμα να εξατμιστεί μια μεγάλη ποσότητα βράχου από τον πρώιμο μανδύα της Γης. Το υλικό αυτό εκτινάχτηκε και συνελέγη σε έναν δακτύλιο σκόνης γύρω από τη Γη πριν επανασυντεθεί εκεί, σχηματίζοντας βράχο. «Από αυτό σχηματίστηκε γρήγορα η Σελήνη, πιθανότατα μέσα σε λίγες χιλιάδες χρόνια» είπε η Ντόρις Μπρόιερ, άλλη μία εκ των συντελεστών της έρευνας.\nΟι επιστήμονες σε μεγάλο βαθμό συμφωνούν με την ιστορία του σχηματισμού της Σελήνης, αλλά δεν είναι σε θέση να τη χρονολογήσουν με ακρίβεια, καθώς κανένας από τους σεληνιακούς βράχους που έχουν επιστραφεί στη Γη δεν επιτρέπει κάτι τέτοιο.\nΟι ερευνητές του DLR και του Πανεπιστημίου του Μύνστερ βρήκαν πότε σχηματίστηκε χρησιμοποιώντας μια νέα, έμμεση μέθοδο: «Οι υπολογισμοί μας δείχνουν πως αυτό πιθανότατα συνέβη κατά το τέλος του σχηματισμού της Γη» είπε η Σαμπρίνα Σβίνγκερ, άλλη μια εκ των ερευνητών.\nΔεν ήταν μόνο η Γη που είχε έναν ωκεανό μάγματος στη «νιότη» της: Η ενέργεια από την επικάθηση οδήγησε επίσης στον σχηματισμό ενός ωκεανού μάγματος στη Σελήνη, που καλύφθηκε από αυτόν.\nΟ ωκεανός άρχισε να στερεοποιείται και σχημάτισε έναν φλοιό ελαφρών κρυστάλλων στην επιφάνεια, που έρχεται σε επαφή με το ψυχρό διάστημα. Ωστόσο κάτω από αυτό τον μονωτικό φλοιό, η Σελήνη παρέμεινε τηγμένη για πολύ καιρό.\nΜέχρι τώρα οι επιστήμονες δεν ήταν σε θέση να βρουν πόσος χρόνος χρειάστηκε για την κρυσταλλοποίηση του ωκεανού, και για αυτό δεν μπορούσαν να βγάλουν συμπέρασμα για το πότε σχηματίστηκε η Σελήνη.\nΓια να υπολογίσουν τη διάρκεια «ζωής» του ωκεανού μάγματος, οι επιστήμονες χρησιμοποίησαν ένα νέο μοντέλο υπολογιστή, που για πρώτη φορά έλαβε υπόψιν σε βάθος τις διαδικασίες που εμπλέκονταν στη σταθεροποίηση του μάγματος.\n«Τα αποτελέσματα του μοντέλου δείχνουν πως ο ωκεανός μάγματος της Σελήνης “έζησε” για πολύ και χρειάστηκε περίπου 200 εκατομμύρια χρόνια για να στερεοποιηθεί πλήρως σε βράχο» είπε ο Μαξίμ Μορίς.\n«Το χρονικό πλαίσιο είναι πολύ μεγαλύτερο από ό,τι υπολογιζόταν σε προηγούμενες μελέτες» τόνισε ο Νίκολα Τόσι του DLR, άλλος ένας εκ των συντελεστών της έρευνας. «Τα παλαιότερα μοντέλα έδιναν περίοδο στερεοποίησης μόνο 35 εκατ. ετών».\nΓια να διαπιστωθεί η ηλικία της Σελήνης, οι επιστήμονες χρειάστηκε να πάνε ακόμα παραπέρα, υπολογίζοντας πώς η σύσταση των πυριτικών ορυκτών που σχηματίστηκαν κατά τη στερεοποίηση άλλαζε με το πέρασμα του χρόνου.\nΌπως διαπιστώθηκε, υπήρχε δραστική μεταβολή στη σύνθεση, καθώς προχωρούσε η στερεοποίηση. Το εύρημα αυτό επέτρεψε να συνδεθεί ο σχηματισμός διαφορετικών τύπων βράχου στη Σελήνη με ένα συγκεκριμένο στάδιο στην εξέλιξη του ωκεανού μάγματος.\n«Συγκρίνοντας τη μετρηθείσα σύσταση των βράχων της Σελήνης με την προβλεφθείσα σύσταση του ωκεανού μάγματος από το μοντέλο μας, ήμασταν σε θέση να ιχνηλατήσουμε την εξέλιξη του ωκεανού πίσω στην αρχή του- τον καιρό που σχηματίστηκε η Σελήνη» είπε η Σβίνγκερ.\nΤα αποτελέσματα της έρευνας δείχνουν πως η Σελήνη σχηματίστηκε 4,425 δισεκατομμύρια χρόνια πριν, με απόκλιση 0,025 δισεκατομμυρίων ετών.\nΠροηγούμενο άρθροΈνα εκατομμύριο κρούσματα μόλυνσης από τον Covid-19 σε 100 ώρες σε όλο τον κόσμο\nΕπόμενο άρθροΈρευνα της Επιτροπής Ανταγωνισμού για αντι-ανταγωνιστικές πρακτικές στα ακτοπλοϊκά εισιτήρια\nΠε, 17 Σεπ, 2020


Οι θρύλοι των τεσσάρων τροχών σε ένα διαφορετικό road movie - Provocateur\nΟι θρύλοι των τεσσάρων τροχών σε ένα διαφορετικό road movie\nΜία ιδιαίτερη έκθεση φωτογραφικού κολάζ παρουσίασε ο φωτογράφος Nicolas Dhervillers, που έγινε στην Διεθνή Έκθεση Αυτοκινήτου στο Παρίσι πριν από λίγες εβδομάδες. Γιώργος Σκευοφύλαξ.\nΟ νεαρός καλλιτέχνης φωτογράφος και ο Nicolas Dhervillers, παρουσίασε μία διαφορετική ταινία δρόμου με διαφορετικούς ηθοποιούς. Στις εικόνες του πρωταγωνιστούν τα αστέρια του δρόμου, θρυλικά αυτοκίνητα, τα οποία έβαλε να ταξιδεύσουν σε ανοιχτούς χώρους. Επιπλέον δημιούργησε ένα φανταστικό κολάζ, με αφήγηση, αλλά και χρονικά ατυχήματα.\nΔείτε για παράδειγμα μία Citroen DS σε μία άγονη φύση σε ένα δρόμο στη μέση του πουθενά. Τα βράχια είναι γλυπτά από τον άνεμο και δείχνουν να βγαίνουν από τη γη και το αυτοκίνητο κινείται προς κάποια άγνωστη μοίρα.\nΣτη φωτογραφία της Citroën SM το αυτοκίνητο φαίνεται να τρέχει στον κεντρικό δρόμο της κοιλάδας. Πίσω της, ένα σπίτι τυλίγεται στις φλόγες. Το αυτοκίνητο έχει το ρόλο του φυγά.\nΌσο για το κόκκινο Plymouth Valiant, πρόκειται για το όχημα που έχει ρόλο στην cult ταινία του Steven Spielberg Duel. Εδώ φαίνεται πως τελικά έφτασε στον προορισμό του, το τέλος της γης. Το φορτηγό που το κυνηγούσε στην ταινία έχει εξαφανιστεί. Δεν υπάρχει τίποτα, εμπρός εκτός από την απέραντη θάλασσα και ένας φάρος. Είναι το τέλος ενός μεγάλου ταξιδιού.


Fisher Price Κουδουνίστρες Με Μαλακές Υφές-3 Σχέδια (FWF49/FFB65)\nΚωδ. Προϊόντος: FWF49/FFB65\nFisher Price Κουδουνίστρες Με Μαλακές Υφές-3 Σχέδια (FWF49).Δώστε στο μωρό σας το καλύτερο δυνατό ξεκίνημα! Το γλυκό, πολύχρωμο μαϊμουδάκι έχει μαλακά χέρια & έναν κρίκο για να το παίρνετε μαζί σας παντού και επιβραβεύει τις κινήσεις του μωρού σας με διασκεδαστικούς ήχους κουδουνίστρας. Η αξιολάτρευτη καμηλοπάρδαλη έχει ήχους κουδουνίστρας και μαλακά, πολύχρωμα πόδια που αναπτύσσουν τις αισθήσεις του μωρού. Το γλυκό πάντα έχει μαλακή κοιλίτσα και καθρέφτη για να ανακαλύπτει το προσωπάκι του το μωρό ! Ιδανικά για παιχνίδι στο σπίτι ή στη βόλτα! Κάντε τη δική σας συλλογή!\nΚωδικός κατασκευαστή FWF49\nΜήκος-Πλάτος-Υψος συσκευασίας (cm) M: 14,0 Π: 4,1 Υ: 17,8\nΕτικέτες: Fisher Price Κουδουνίστρες Με Μαλακές Υφές-3 Σχέδια (FWF49/FFB65)


Γιώργος Αγγελόπουλος: "Δεν βλέπω Survivor! Οι παίκτες είναι..." - Οι δηλώσεις του που προκαλούν εντυπώσεις! - News - Youweekly\nΓιώργος Αγγελόπουλος: "Δεν βλέπω Survivor! Οι παίκτες είναι..." - Οι δηλώσεις του που προκαλούν εντυπώσεις!\nNews 01.05.2018 13:51\nΟ λόγος για τον Γιώργο Αγγελόπουλο, ο οποίος μιλάει αποκλειστικά στο Youweekly.gr για το Survivor αλλά και πως το βλέπει αυτή την σεζόν! Διαβάστε παρακάτω...\nΔείτε ακόμη: Ευαγγελία Αραβανή: Με την αδερφή της στον Οικονομόπουλο! Έκλεψε τις εντυπώσεις!\nΔείτε ακόμη: Χωρισμός «βόμβα» στην ελληνική showbiz! Αποφάσισαν να ακολουθήσουν χωριστούς δρόμους!\nΕίναι δύσκολος ο ρόλος που πρέπει να κάνουν γνωρίζοντας περίπου τι γίνεται έξω, είναι ενημερωμένοι για την απήχηση που έχουν στο κοινό. Βάζω και τον εαυτό μου στη θέση τους... Και εγώ αν πήγαινα να παίξω τώρα, θα είχα άλλη συμπεριφορά.


SPAR ΗΛΙΟΣΠΟΡΟΣ ΨΗΜΕΝΟΣ ΑΛΑΤΙΣΜΕΝΟΣ 120ΓΡ. | Aegean Spar Express\nSPAR ΗΛΙΟΣΠΟΡΟΣ ΨΗΜΕΝΟΣ ΑΛΑΤΙΣΜΕΝΟΣ 120ΓΡ.\nΑρχική σελίδα›Shop›ΠΡΩΙΝΟ – ΡΟΦΗΜΑΤΑ & ΣΝΑΚΣ›SNACKS›ΞΗΡΟΙ ΚΑΡΠΟΙ / ΣΥΣΚΕΥΑΣΜΕΝΟΙ›SPAR ΗΛΙΟΣΠΟΡΟΣ ΨΗΜΕΝΟΣ ΑΛΑΤΙΣΜΕΝΟΣ 120ΓΡ.\nSB ΦΥΣΤΙΚΙΑ 400G €9.69\nSPAR ΠΑΤΑΤΑΚΙΑ ΚΑΥΤΕΡΑ & ΠΙΚΑΝΤΙΚΑ 170ΓΡ €1.70\nΔώστε πρώτος μία αξιολόγηση “SPAR ΗΛΙΟΣΠΟΡΟΣ ΨΗΜΕΝΟΣ ΑΛΑΤΙΣΜΕΝΟΣ 120ΓΡ.” Ακύρωση απάντησης


Asplinnarium - Page 2 - Ενυδρεία μελών - Aquazone Portal\nBy asplinnos, May 16, 2019 in Ενυδρεία μελών\nΚάτι γίνεται πάλι εδώ μέσα.\nΔε φαίνονται πολλά πράγματα, αλλά το φύλλο γέμισε αυγά ξανά. 😁\nΣήμερα θα κάνουμε ένα update καθότι σπίτι άρρωστος σπίτι 🤧, είπα να σας κολλήσω (όχι όμως το συνάχι μου).\nΤώρα είμαστε κάπως έτσι.\nΗ κυκλοφορία παίζει πολύ σημαντικό ρόλο για την απορρόφηση των θρεπτικών. Όποτε έπρεπε να γίνει μία ελαφριά αραίωση. Μπήκε ψαλίδι μέσα, και βγήκαν πολλά φύλλα από τους echinodorus και τα microsorum.\nΣε αυτό το σημείο φαίνεται καθαρά ο red diamond που έκανε split στα δύο.\n(Ξεκίνησε και άλλος ένας δρομέας τον δρόμο του να βρει τους άλλους δύο με τα άνθη και τα νέα μικρά φυτάκια)\nΈχω βάλει προσωρινά σε κάποια μέρη του κενά ενυδρείου μικρά echinodorus red diamond να αναπτύξουν ριζικό σύστημα και μετά να δωθούν.\nGreen power asplinnos!!\nΕχεις ενεργο υποστρωμα ή παιζεις με ταμπλετες βυθου;\nΤα σκαλαρια δεν βλεπω.....\nΠάνω υπάρχουν κάποια λουλουδάκια.\nΣτην δεξιά μεριά υπάρχει ένας echinodorus ozelot red που έχει πάει να δώσει και αυτός δρομείς αλλά στην προσπάθεια δεν τα κατάφερνε.\nΤον τελευταίο καιρό έχει δώσει 2-3 από τους οποίους στο καθάρισμα κατά λάθος του έσπασα τον ένα☹.\nΤώρα έκανε κι αυτός την αρχή με το πρώτο νεαρό μικρό🥰\nπριν 42 λεπτά, το μέλος Rik έγραψε:\nΟι φίλοι μας έχουν στρεσαριστεί τελευταία από τα Buenos Aires tetras και πιάσανε την γωνία τους. Βγήκαν και με κοιτάγανε το πρωί που έπινα τον καφέ μου και τώρα τσιμπιούνται πάλι στο μέρος τους.\nΣχετικά με το βυθό: Όχι δεν είναι ενεργό το υπόστρωμα. Φαντάσου παίζω ακόμα το flurite το οποίο τα έχει τα χρονάκια του (από το 2013 το έχω). Συνεπώς οι ταμπλέτες είναι απαραίτητες κάθε 4-5 μήνες, αλλά δε θα κατάφερνα τίποτα χωρίς co2.\nΤο πιο σημαντικό πράγμα για την αποφυγή των άλγεων οι αλλαγές νερού και για την ανάπτυξη των φυτών είναι το διοξείδιο (τα άλλα έρχονται σε 2 θέση).\nΌτι και να πούμε το co2 ειναι κινητηριος δυναμη. Καμια αλγουλα μεσα στο πρόγραμμα ειναι! Έχεις σκεφτεί να βάλεις τίποτα άλλο όταν δώσεις τα Buenos?\nΠολυ ομορφο εγινε το ενυδρειο! Τι εκανες; Καθάρισες τα τζάμια;\nπριν 2 ώρες, το μέλος Rik έγραψε:\nΣχετικά με τις άλγες, πάντα θα έρχονται. Έτσι ήρθαν λίγο πολύ και σε μένα. Είχα ένα διάστημα με σκαμπανεβάσματα co2, τσίμπησα λίγο μαύρη αλλά έστρωσε και έφυγε.\nΜετά ψαχνόμουν να αυξήσω φωτισμό και εμφάνισα staghorn -πολύ φως θέλει και πολύ co2. Μετά έπαιξε και λίγο τριχοειδή μέχρι να βρω τις ισορροπίες μου με την λίπανση. Τώρα είμαι σε καλό δρόμο, πλήθυναν (και μεγάλωσαν) τα microsorum, πρόσθεσα μια hygrophila difformis και έτσι περιόρισα την περίσσια θρεπτικών.\nΤα Buenos Aires ελπίζω να βρουν σύντομα ένα ωραίο περιβάλλον να μείνουν. Τώρα έχουν φτάσει τα 6εκ., ιδανικά θα ταίριαζαν σε ένα μεγάλο ενυδρείο με γεωφάγους. Δωστους χώρο και φαΐ, δε θέλουν κάτι άλλο. Όταν θα φύγουν σίγουρα θα πρέπει να βάλω κάτι σε κοπαδάκι και κάτι για νιτρικά😄. Τόσο καιρό καλά το κράταγαν. Ίσως Rummy nose tetra ή Cardinal tetra.\nΧαχαχα, άμα σου πω δε πρόλαβα (ειλικρινά).\nΤην Τετάρτη που είναι οι εργασίες έκανα σκούπα βυθού και λίγο μαζέματα μόνο.\nΣυμμάζεψα λίγο τα φύλλα που έκοβαν την κυκλοφορία και τα microsorum και τι εννοώ.\nΛίγο από δω λίγο από κει τα ξεπηδάνε καινούρια βλαστάρια πάνω σε κάποια παλιά φύλλα. Αν το προλάβεις έγκαιρα μπορείς να το αφαιρέσεις προτού ξεκινήσει και μεγαλώνει και χαλάσει το παλιό φύλλο. Αν δε το προλάβεις, ok δε χάλασε κι ο κόσμος, βγάζεις τα νέα φυτά και κόβεις το χαλασμένο φύλλο. Μετά κάπου θα βρεις να τα βάλεις😋.\nΈντυσα καναδυό πράγματα καθώς και τον βράχο στην δεξιά γωνία\nΚαλημέρα σήμερα Κυριακή ,μέρα αλλαγή νερού για πολλούς, για άλλους ημέρα χαλάρωσης.\nΌπως χαλάρωνα πίνοντας καφεδάκι κοίταζα τα φυτά μου και έπεσε το μάτι μου σε κάτι ασυνήθιστο. Έχοντας ξενοιάσει με τους λαθρεπιβάτες εδώ και 3μηνες είδα κάτι περίεργο πάνω (δλδ για την ακρίβεια κάτω) από τα φύλα των νεαρών εχινόδορων.\n🥚🥚🥚Λέτε να τα μαζέψω;\nΔεν φαινεται καλα... Κατι ασπρο ... Αυγα απο σαλιγκαρια ειναι;\nΈτσι νόμισα και γω αρχικά αλλά θυμήθηκα την Παρασκευή που ήμουν σπίτι και είδα τα sterbai να «χορεύουν».\nΣήμερα που το κατάλαβα το έκανα story.\n(Δε με αφήνει να το ανεβάσω σε καλύτερη ποιότητα και την συμπίεσα πολύ ☹)\nEdited February 16 by asplinnos\nΑν κάνεις crop?\nΚαλή επιτυχία στο εγχείρημα, τα ψαράκια και το ενυδρείο σου ειναι πολύ όμορφα - καταλαβαίνω που δεν θέλεις να δώσεις τα buenos οπουδήποτε.\nΕυχαριστώ @gixxer, η αλήθεια είναι ότι θα θελα να τα κρατήσω γιατί είναι πολύ όμορφα πλασματάκια με αισθητή παρουσία στο χώρο. Μπορεί να φοβούνται τις λίγο (απότομες κινήσεις κλπ) αλλά αν ταΐσει με το χέρι έρχονται να τσιμπήσουν από τα δάχτυλα σου.\nΤο πρόβλημα μου είναι ότι θα ήθελα πιο χαλαρούς ρυθμούς μέσα στη γυάλα για να νιώθουν και τα Altum πιο άνετα.\nΑν έπαιζε χώρος για ένα ενυδρειάκι ακόμα, θα ήταν ωραία να τα κρατήσω και να τα αναπαράξω (έχουν δείξει και αυτά σημάδια αλλά είναι και κανίβαλοι και τρώνε τα αυγά τους).


Γκάμπριελ: Σφοδρή επίθεση του ΥΠΕΞ της Γερμανίας στον Τραμπ Eidisis.gr - Η ενημερωτική πύλη του Κιλκίς\nΠαρασκευή, 7 Αυγούστου 2020, 6:56:37 μμ\nΠαρασκευή, 13 Ιουλίου 2018 08:50\nΟ αμερικανός πρόεδρος Ντόναλντ Τραμπ ασκεί πίεση για να υπάρξει «αλλαγή καθεστώτος» στο Βερολίνο, έκρινε ο πρώην υπουργός Εξωτερικών της Γερμανίας Ζίγκμαρ Γκάμπριελ κατά τη διάρκεια συνέντευξης που παραχώρησε σε γερμανικό περιοδικό την Πέμπτη, αντιδρώντας στα βιτριολικά σχόλια του ρεπουμπλικάνου εναντίον της Γερμανίας όσον αφορά την εξάρτησή της από τη Ρωσία στο πεδίο της ενέργειας, τις αμυντικές της δαπάνες και τη μετανάστευση.\n«Δεν μπορούμε να βασιζόμαστε στην Αμερική υπό τον Τραμπ», δήλωσε ο Γκάμπριελ στο εβδομαδιαίο περιοδικό Der Spiegel. «Ο Τραμπ δίνει στον βορειοκορεάτη δικτάτορα (σ.σ. τον ηγέτη της Βόρειας Κορέας Κιμ Γιονγκ Ουν) εγγυήσεις για την ασφάλεια του καθεστώτος του, ενώ ταυτόχρονα επιδιώκει αλλαγή καθεστώτος στη Γερμανία», συνέχισε.\n«Δεν μπορούμε να το επιτρέψουμε αυτό», έκρινε ο Γκάμπριελ και προέτρεψε τη γερμανική κυβέρνηση να υιοθετήσει πιο σθεναρή στάση έναντι του Τραμπ. «Δεν μπορούμε πλέον να έχουμε καμιά ψευδαίσθηση. Ο Ντόναλντ Τραμπ καταλαβαίνει μόνο την ισχύ. Επομένως πρέπει να του δείξουμε ότι είμαστε κι εμείς ισχυροί».\nΟ Γκάμπριελ, ο πρώην επικεφαλής των Σοσιαλδημοκρατών (SPD), του ήσσονος εταίρου της κυβέρνησης μεγάλου συνασπισμού της Γερμανίας, τόνισε επίσης ότι το Βερολίνο πρέπει να επιδιώξει «ξεκάθαρες, σθεναρές, και, πάνω απ' όλα, ενιαίες ευρωπαϊκές απαντήσεις στον Τραμπ».\n«Κάθε βήμα που γίνεται για να συμφιλιωθούμε μαζί του, κάθε προσπάθεια που κάνουμε να τον ικανοποιήσουμε, τον οδηγεί μόνο να κάνει ένα βήμα πιο πέρα. Αυτό πρέπει να τελειώσει», υποστήριξε ο πρώην επικεφαλής της γερμανικής διπλωματίας.\nΟ Γκάμπριελ ανέφερε ότι οι δαπάνες για τους πρόσφυγες είναι ένα πεδίο στο οποίο η Ευρώπη μπορεί και πρέπει να εναντιωθεί στον Τραμπ.\n«Εάν απαιτεί δισεκατομμύρια δολάρια για τις αμυντικές δαπάνες των ΗΠΑ, τότε κι εμείς πρέπει να απαιτήσουμε να μας επιστραφούν τα δισεκατομμύρια που δαπανήσαμε για τους πρόσφυγες που δημιούργησε η αποτυχημένη στρατιωτική επέμβαση των ΗΠΑ στο Ιράκ», τόνισε ο πρώην ΥΠΕΞ της Γερμανίας στη συνέντευξη που παραχώρησε στο περιοδικό Σπίγκελ.\nΠερισσότερα σε αυτή την κατηγορία: « Τραμπ: Ανάβει φωτιές για Brexit και μετανάστευση στην Ευρώπη Τραμπ: Άρση περιορισμών για παράδοση των F-35 στη Τουρκία »


Ο πρώτος χρόνος της ζωής του παιδιού. Αγωγή και φροντίδα στο μαιευτήριο και στο σπίτι.\nKeywords: Βρέφη--Ανάπτυξη ; Μαιευτήρια\nΣτη συγκεκριμένη εργασία καταγράφεται ο πρώτος χρόνος ζωής του βρέφους, από τη γέννηση του έως τα πρώτα του γενέθλια. Στόχο έχει να παρουσιάσει όλα όσα θα πρέπει να γνωρίζουν οι γονείς (αλλά και όσοι ασχολούνται με τη φροντίδα των βρεφών) για τη περιποίηση και τη σωστή ανάπτυξη του. Ο πρώτος χρόνος είναι καθοριστικός στην ζωή ενός ανθρώπου καθώς μέσα σ’ αυτόν αναπτύσσεται τόσο σωματικά όσο και ψυχικά. Έτσι λοιπόν πέρα από τις πρώτες φροντίδες που δίνονται στο νεογνό και τη διατροφή θα αναφερθούμε και στη ψυχοκινητική του ανάπτυξη και το καθοριστικό ρόλο του παιχνιδιού που παίζει στη ζωή του. Τέλος γίνεται αναφορά στην ασφάλεια του βρέφους και σ’ όλους τους κανόνες που θα πρέπει να τηρηθούν για να του παρέχουμε ένα οικείο και ασφαλές περιβάλλον.\nΒασιλείου, Β., 2010. Ο πρώτος χρόνος της ζωής του παιδιού. Αγωγή και φροντίδα στο μαιευτήριο και στο σπίτι. Πτυχιακή εργασία. Ιωάννινα: Τ.Ε.Ι. Ηπείρου. Σχολή Επαγγελμάτων Υγείας και Πρόνοιας. Τμήμα Βρεφονηπιοκομίας.


Elaphiti Islands!!!Η Τίτη Βελοπούλου,ταξιδεύει στην πανέμορφη Κροατία και μας αποκαλύπτει τα μυστικά των δαλματικών νησιών!Υπέροχες εικόνες!\nΑρχική Κροατία Ντουμπρόβνικ Elaphiti Islands!!!Η Τίτη Βελοπούλου,ταξιδεύει στην πανέμορφη Κροατία και μας αποκαλύπτει τα μυστικά...\nΔιαβάστε ακόμα: Γιατί τα ταξίδια μάς βοηθούν στο να γίνουμε ευτυχισμένοι\nElaphiti Islands! Lopud, Sipan και Kolocep είναι τα μοναδικά κατοικημένα νησάκια (από τα 13 συνολικά που απαρτίζουν το σύμπλεγμα των Εlaphiti Islands) στις Δαλματικές ακτές. Οι καταπράσινες γωνιές, απέναντι από το δημοφιλές Dubrovnik, ενδείκνυνται για ημερήσιες εκδρομές, ενώ πολλοί ντόπιοι τα επιλέγουν για τις καλοκαιρινές τους διακοπές. Στo πλαίσιo της επίσκεψής μου στην κροατική πόλη είχα την ευκαιρία να τα επισκεφθώ. Από το Dubrovnik πολλές εταιρείες είναι αυτές που οργανώνουν εκδρομές με κόστος 250ΚΝ, περίπου €33 δηλαδή (συνήθως φεύγουν από το παλιό λιμάνι ή από το νέο στις 09:00 και επιστρέφουν στις 17:00).\nΤο Kolocep είναι η πρώτη στάση και απέχει 45΄ με το καραβάκι. Έχει αρκετά αξιοθέατα, αλλά οι περισσότεροι το επιλέγουν για την αμμώδη, ήρεμη παραλία μπροστά στο ξενοδοχείο Κalamota (γενικά το Dubrovnik να ξέρετε ότι έχει βράχια και οι παραλίες με άμμο είναι δυσεύρετες). Ο ανηφορικός δρόμος προς την καρδιά του νησιού επιφυλάσσει γραφικές εκπλήξεις, όπως φρούρια, εκκλησίες και κρυμμένες βραχώδεις γωνιές, ιδανικές για βουτιές! Το Sipan (45΄ από εκεί) είναι από τα μεγαλύτερα, με πολλές εκκλησίες και φρούριο, αλλά και ένα λιμανάκι με υποτυπώδεις υποδομές. Δύο τρία cafes (λίγο απαρχαιωμένα) συνθέτουν το σκηνικό. Δεν μπορώ να πω ότι ενθουσιάστηκα. Αυτό όμως που, κατά τη γνώμη μου, άξιζε (και αν το ήξερα από πριν, θα επέλεγα να πάω μόνο εκεί) ήταν το καταπράσινο Lopud.\nΜην βάζεις στο μυαλό σου εξωτικά νησιά και τη γραφικότητα από τα δικά μας Κυκλαδονήσια. Τα νησιά στις Δαλματικές ακτές είναι πολύ ιδιαίτερα, και αν μπορούσα με κάτι να τα παρομοιάσω, ίσως να πλησιάζουν στα δικά μας νησιά του Ιονίου. Το συγκεκριμένο διαθέτει μια κεντρική οργανωμένη παραλία με το που φτάνεις στο λιμάνι, η οποία είναι γεμάτη κόσμο που απολαμβάνει το μπάνιο του. Ωστόσο, εγώ θα σας αποκαλύψω το μυστικό του νησιού! Αξίζει να περπατήσετε λίγο πιο πέρα και να πάρετε το golf car (με περίπου 20KN), το οποίο θα σας μεταφέρει σε μόλις 5΄ στην top παραλία του Lopud, τη Sunj (εναλλακτικά ρωτήστε να σας υποδείξουν το μονοπάτι μέσω του οποίου μπορείτε να φτάσετε εκεί με τα πόδια σε 30΄).\nΈνας υπέροχος κολπίσκος με οργανωμένη παραλία γίνεται πόλος έλξης όχι μόνο για λουόμενους, αλλά και για δεκάδες σκάφη που αράζουν στα καταγάλανα διαυγή νερά του. Εδώ θα βρεις beach bars (hippie style) και μπορείς να νοικιάσεις την ξαπλώστρα σου με 25ΚΝ (δηλαδή €3). Θα σου πρότεινα να δοκιμάσεις φρεσκοστυμμένη λεμονάδα (25ΚΝ) για την οποία υπερηφανεύονται λόγω της αφθονίας τους σε εσπεριδοειδή! Πάλι πίσω στο λιμάνι και πριν φύγω, έκανα μια στάση για φαγητό στο εστιατόριο Obala, όπου έφαγα ρυζότο με θαλασσινά (φημίζονται για τα φρέσκα μύδια τους) με θέα στα αραγμένα ιστιοπλοϊκά. Πολύ καλό φαγητό και εξαιρετικό service. Το συστήνω ανεπιφύλακτα!\nΜΥΣΤΙΚΟ: Aπό το Lopud μπορείς να αγοράσεις ένα υπέροχο και εντυπωσιακό αναμνηστικό από τα μαγαζάκια μπροστά στο λιμάνι, για να ενθουσιάσεις τους αγαπημένους σου. Πρόκειται για ένα κοχύλι, ονόματι Love Pearl, που κρύβει μέσα του ένα αληθινό μαργαριτάρι, το οποίο το φοράς σαν κολιέ (με 89ΚΝ). Το σίγουρο είναι ότι στο Dubrovnik δεν θα το βρεις σε κανένα μαγαζί με αναμνηστικά (τα έψαξα όλα!), εκτός από το παράρτημά του που είναι κρυμμένο σε ένα κάθετο σοκάκι στον κεντρικό πεζόδρομο της Παλιάς Πόλης!\nΠΩΣ ΘΑ ΠΑΤΕ: Μην ξεχνάτε ότι πλέον το Ντουμπρόβνικ με την απευθείας πτήση της Croatian Airlines απέχει από το «Ελ. Βενιζέλος» μόλις μιάμιση ώρα και το εισιτήριο ξεκινάει από €159 μετ’ επιστροφής! ( www.croatiaairlines.com ) Τηλ: 210 3217679/ 750


7 λόγοι και 7 προπονήσεις tri-set – FitnessPulse\nΏμοι, δικέφαλοι, τρικέφαλοι, στήθος, πλάτη, πόδια και κοιλιακοί με τη μέθοδο που σπάει τα πλατό στη βελτίωση.\nTα tri-set, τα super-set και τα giant-set συνδυάζουν πολλές ασκήσεις στο ίδιο σετ προκειμένου να κάνουν ένα πράγμα, να δώσουν το έξτρα ερέθισμα αύξησης όταν έχεις πιάσει πλατό.\nΣε γενικές γραμμές στα tri-set διαλέγεις ένα φορτίο γύρω στο 60-80% του 1RM και συνήθως πας για 8-12 επαναλήψεις χωρίς διαλείμματα μεταξύ των ασκήσεων. Αυτό σημαίνει ότι η ένταση αυξάνει και βάζεις μεγάλη πίεση στο καρδιαγγειακό σύστημα. Κάτι το οποίο είναι ένα ακόμα προαπαιτούμενο. Αν γίνει σωστά, ωστόσο, δίνουν ασύλληπτα αποτελέσματα.\nΕκτέλεση: 8-10-6 επαναλήψεις / 3 σετ με ενενήντα δευτερόλεπτα διάλειμμα.\nΕκτέλεση: 6-12χ2-25 / ένα tri-set-μία σύντομη προπόνηση ποδιών-τρία trise\ngiant-set super-set training tri-set


Αποκλειστικό - Βασίλης Κικίλιας: Πρώτη φορά αντιπολίτευση δεσμεύεται λιγότερα από την κυβέρνηση - Ο Κυριάκος υπόσχεται πέντε για να κάνει δέκα! | eirinika.gr\nΔευτέρα, 6 Απριλίου | 23:18\n28 Ιουνίου 2019 - 10:05πμ\nΣήμερα, φιλοξενούμε στη στήλη μας τον Τομεάρχη Εθνικής Άμυνας της Ν.Δ. και υποψήφιο βουλευτή της Α' Αθήνας, κ. Βασίλη Κικίλια.\nΧάρης Αποστολόπουλος: Ποιοι είναι οι 5 λόγοι για τους οποίους θεωρείτε πως θα έπρεπε να ψηφίσει κάποιος τον Βασίλη Κικίλια για να τον εκπροσωπήσει στο ελληνικό κοινοβούλιο;\nΒασίλης Κικίλιας: Συνομιλώ με τους πολίτες αυτής της πόλης, ακούω τα προβλήματά τους και προσπαθώ να δίνω λύσεις κάθε μέρα, 12 μήνες το χρόνο.\nΠροέρχομαι από μια οικογένεια της μεσαίας τάξης, αυτή που διέλυσε ο ΣΥΡΙΖΑ.\nΣε όποια πολιτική θέση κλήθηκα να συνεισφέρω απέδωσα μετρήσιμα θετικά αποτελέσματα και μάλιστα αναλαμβάνοντας δύσκολες αποστολές.\nΣτο Υπουργείο Προστασίας του Πολίτη, το 2014, πετύχαμε το χαμηλότερο δείκτη εγκληματικότητας της τελευταίας δεκαετίας.\nΕίμαι αυτοδημιούργητος και οι Αθηναίοι ξέρουν ότι είμαι ένας από αυτούς.\nΕίμαι πολύ συγκινημένος με την εκπληκτική εκδήλωση που διοργάνωσαν για μένα φίλοι και φίλες από την Ελληνική Αστυνομία. Περήφανος που μαζί με αυτά τα παιδιά αγωνιστήκαμε για να ζουν με ελευθερία και ασφάλεια οι πολίτες στις γειτονιές της Αθήνας και όλης της Ελλάδας. #Athens #ενωμένοι_μπορούμε #security #freedom #greekpolice #proud 🇬🇷\nΗ δημοσίευση κοινοποιήθηκε από το χρήστη Vassilis Kikilias (@vkikilias) στις 25 Ιούν, 2019 στις 11:12 μμ PDT\nΧ.Α.: Ποιο είναι αυτό το περίφημο «διακύβευμα» των εθνικών εκλογών για το 2019; Γιατί θεωρείς πως έχουν χαρακτηριστεί τόσο σημαντικές;\nΒ.Κ.: Μείωση των φόρων. Επενδύσεις για νέες δουλειές. Ασφάλεια στις γειτονιές μας. Νέος Πατριωτισμός στα εθνικά μας θέματα.\nΤέσσερις πυλώνες για ένα διακύβευμα: Να μπορούμε και πάλι να ζούμε κανονικά.\nΧ.Α.: Πώς θα πείσετε το εκλογικό κοινό, τους ψηφοφόρους, ότι η Ν.Δ. δεν θα είναι «μια από τα ίδια» των προηγούμενων εκλογικών της επιτυχιών;\nΒ.Κ.: Είμαστε η μόνη αξιωματική αντιπολίτευση που δεσμεύεται για λιγότερα, από όσα υπόσχεται η κυβέρνηση. Ο Κυριάκος Μητσοτάκης θα κάνει περισσότερα από όσα λέει. Έτσι θα ξαναφτιάξουμε τη σχέση πολιτών-πολιτικών που έχει διαρραγεί μέσα στην κρίση. Περισσότερα έργα με λιγότερα λόγια.\nΧ.Α.: Μετά από 10 χρόνια οικονομικής κρίσης, μνημονίων και νέων επαπειλούμενων κυρώσεων από την Κομισιόν, πώς η ΝΔ θα «πατήσει ένα κουμπί» για να μην επιστρέψουμε σε εποχές προειδοποιήσεων και νέας κρίσης; Δεδομένου ότι κάποια βασικά πράγματα η κυβέρνηση του ΣΥΡΙΖΑ τα έχει διαχειριστεί, πώς η Ν.Δ. θα μπορέσει να πάει τη χώρα μπροστά;\nΒ.Κ.: Μαγικά κουμπιά δεν υπάρχουν. Υπάρχει σχέδιο και σκληρή δουλειά. Τίποτα δε μας χαρίζεται. Η ΝΔ έχει παρουσιάσει ένα ολοκληρωμένο πρόγραμμα για Ισχυρή Ανάπτυξη που θα κάνει και πάλι την Ελλάδα Αυτοδύναμη.\nΧ.Α.: Η Τουρκία το τελευταίο διάστημα κινείται εκτός διεθνούς Δικαίου, κλιμακώνοντας όλο και περισσότερο τις προκλήσεις της. Τι πρέπει να γίνει από τη δική μας μεριά για να αλλάξει άρδην αυτή η κατάσταση;\nΒ.Κ.: Η στρατηγική της Ελλάδας στα μείζονα εθνικά θέματα, απαιτεί,στιβαρότητα, αποφασιστικότητα και ένα νέο πατριωτισμό.\nΕπειδή όμως κάθε χώρα διέπεται από ισχύ και συμφέρον, η ελληνική κυβέρνηση θα έπρεπε ήδη να έχει καλέσει τον Επίτροπο Ενέργειας της Ε.Ε. να παρέμβει. Είναι σαφές ότι οι ενέργειες της Τουρκίας, εκτός από επικίνδυνες, υποσκάπτουν τον στρατηγικό στόχο της Ευρώπης να ενισχύσει την ενεργειακή της ασφάλεια. Προβλέπω, βέβαια, ότι σύντομα να επιβληθούν οικονομικές κυρώσεις στην Τουρκία, έναντι της προκλητικής και παράνομης συμπεριφοράς της.\nΧ.Α.: Καθώς το site μας το επισκέπτονται κατά 72% γυναίκες, δεν μπορώ να μη σερωτήσω για τα μέτρα και τον σχεδιασμό της Ν.Δ., ώστε να στηρίξετε τους πολύπλευρους ρόλους των γυναικών σήμερα.\nΒ.Κ.: Η οικογένεια και τα παιδιά μας είναι ό,τι πολυτιμότερο έχουμε. Η οικογένεια είναι το κύτταρο της ελληνικής κοινωνίας και η νέα γενιά ο πραγματικός της πλούτος. Έχουμε ήδη καταθέσει συγκεκριμένα μέτρα για την στήριξη των τρίτεκνων και πολύτεκνων οικογενειών, όπως το επίδομα 2.000 ευρώ για κάθε παιδί που γεννιέται στην Ελλάδα από Έλληνες πολίτες.\nΟι γυναίκες μας έχουν υψηλότατο μορφωτικό επίπεδο και απαράμιλλες επαγγελματικές δεξιότητες. Ταυτόχρονα υποφέρουν από διπλάσια των ανδρών ποσοστά ανεργίας και από έλλειψη μέριμνας που δεν τους επιτρέπει να συνδυάσουν εύκολα καριέρα, κοινωνικότητα και οικογένεια.\nΤα τέσσερα χρόνια στον Οργανισμό Νεολαίας και Άθλησης του δήμου Αθηναίων ήταν συναρπαστικά για μένα και γεμάτα αθλητισμό και παιχνίδι για τα παιδιά της πόλης. Σήμερα επέστρεψα στη Λιοσίων για να δω αγαπημένους φίλους και φίλες. Εδώ με τα κορίτσια των διοικητικών υπηρεσιών του δήμου. Τις ευχαριστώ όλες πολύ για την αγάπη τους και τις ευχές τους 😊✌🏼🙏🏼 #Athens #sports #municipality #women\nΗ δημοσίευση κοινοποιήθηκε από το χρήστη Vassilis Kikilias (@vkikilias) στις 25 Ιούν, 2019 στις 5:16 πμ PDT\nΈχουν πολλούς περισσότερους ρόλους από τον άνδρα και είναι επιβαρυμένες σε βαθμό μη ανεκτό για μια σύγχρονη κοινωνία. Δεσμευόμαστε σε μέτρα αποκατάστασης ώστε οι γυναίκες να απολαμβάνουν πλήρως τη ζωή τους και τη μητρότητα.\nΟι εργαζόμενες μητέρες θα επιλέγουν οι ίδιες το χρόνο κατά τον οποίο θα κάνουν χρήση της άδειας εγκυμοσύνης και λοχείας.\nΚάθε μέρα μαγειρεύουν για τους συμπολίτες μας που δε μπορούν ή δεν έχουν. Όχι επειδή πρέπει ή τις αναγκάζει κανείς αλλά επειδή θέλουν,αγαπούν,νοιάζονται για τους ανθρώπους όπως οι μητέρες για τα παιδιά τους. Σύγχρονες ανώνυμες ηρωίδες,παράδειγμα για όλους μας. Τις αγαπώ ! ❤ Δώστε στους ανθρώπους που χτύπησε η κρίση προσωπικά , κοινωνικά , επαγγελματικά μια δεύτερη ευκαιρία . Όλοι αξίζουν μια δεύτερη ευκαιρία . Καλημέρα Ελλάδα 🙏🏼 #women #secondchance #aid #volunteers #forthepeople #respect\nΗ δημοσίευση κοινοποιήθηκε από το χρήστη Vassilis Kikilias (@vkikilias) στις 28 Μάρ, 2019 στις 12:42 πμ PDT\nΚανένα παιδί εκτός παιδικού σταθμού, ενώ παράλληλα επεκτείνουμε το ωράριο των παιδικών σταθμών, με ποιοτικό πρόγραμμα και τις κατάλληλες υποδομές, που θα ανταποκρίνεται στις ανάγκες των εργαζόμενων γονέων.\nΧ.Α.: Υπάρχουν γεγονότα της κανονικής ζωής που σε έχουν συγκλονίσει, που θέλεις να παρέμβεις για να τα διορθώσεις;\nΒ.Κ.: Τις παρεμβάσεις αυτές τις κρατάω για τον εαυτό μου. Όμως υπάρχει κάτι που θα ήθελα να μοιραστώ με τον κόσμο. Στις φυλακές ανηλίκων του Αυλώνα βρίσκονται παιδιά που πληρώνουν ακριβά τα λάθη τους. Ζουν 4-5 στο ίδιο κελί, δεν έχουν τη δυνατότητα να αγοράσουν ούτε βασικά είδη. Δεν μπορεί να ξεκινάει έτσι μία ζωή. Γι’ αυτό, μαζί με την Τζένη, ζητήσαμε από όσους σκέφτονται να κάνουν δώρο στο γάμο μας, να βοηθήσουν τα παιδιά αυτά.\nΧ.Α.: Η Νέα Δημοκρατία, ειδικά το τελευταίο διάστημα, έδειξε - όπως λέμε - τα δόντια της στον πολιτικό της αντίπαλο. Θεωρείς πως η στρατηγική με την κατά μέτωπο επίθεση, βοήθησε στην εκτίναξη της διαφοράς σας από τον ΣΥΡΙΖΑ;\nΒ.Κ.: Η εκτίναξη της διαφοράς μας από τον ΣΥΡΙΖΑ έγινε γιατί τα προβλήματα του κόσμου είναι πολλά και σημαντικά και η ΝΔ πείθει όλο και περισσότερους ανθρώπους ότι έχει λύσεις. Κυρίως όμως, γιατί απέδειξε ότι μπορεί να ενώσει. Τώρα βέβαια η κάλπη είναι άδεια και οφείλουμε να δώσουμε όλες μας τις δυνάμεις για το καλύτερο δυνατό αποτέλεσμα.\nΧ.Α.: Ο Κυριάκος Μητσοτάκης πώς είναι;\nΒ.Κ.: Είναι από τους ευφυέστερους ανθρώπους που έχω γνωρίσει. Από τους πιο διαβασμένους. Έχει το δικό του τρόπο. Στην αρχή του λέγαμε «πες και μερικά από αυτά που γουστάρει ο κόσμος, να σιγουρέψουμε την αυτοδυναμία, αυτή είναι η ελληνική πραγματικότητα». Δεν το έκανε.\nΈτσι πρέπει να είναι ο σύγχρονος πολιτικός. Έχει πει τρία βασικά πράγματα. Μείωση φορολογίας, επενδύσεις για νέες θέσεις εργασίας και ασφάλεια, ώστε να ζήσουμε αξιοπρεπώς με ελευθερία.\nΑυτά θα τα κάνει, τα υπόλοιπα θα προστεθούν με σύνεση και σοβαρότητα. Πιστεύω ότι ο κόσμος εκτιμά τη νοικοκυροσύνη. Ο Κυριάκος υπόσχεται πέντε για να κάνει δέκα, δεν υπόσχεται ένα κατεβατό για να μην κάνει τίποτα.\nΧ.Α.: Γίνονται εκλογές, δημιουργείται κυβέρνηση της Νέας Δημοκρατίας, σε φωνάζει ο πρωθυπουργός και σου λέει «διάλεξε υπουργείο». Ποιο διαλέγεις;\nΒ.Κ.: Θα επαναλάβω το ίδιο στερεότυπο. Η τοποθέτηση του υπουργικού συμβουλίου είναι αποκλειστικό προνόμιο του πρωθυπουργού. Αυτή είναι η αλήθεια. Όποια αποστολή και να μου αναθέσει ο επόμενος Πρωθυπουργός, θα είναι μεγάλη τιμή και ευθύνη.


Ο Χατζηγιαννάκης Ευστράτιος είναι δερματολόγος με ιδιωτικό ιατρείο στα Ιωάννινα. Είναι πτυχιούχος ιατρικής και μετεκπαιδεύτηκε στην μονάδα τεχνητού νεφρού στο Γενικό Νομαρχιακό Νοσοκομείο Μυτιλήνης. Ολοκλήρωσε την ειδικότητα της Δερματολογίας - Αφροδισιολογίας στο Πανεπιστημιακό Νοσοκομείο Ιωαννίνων ενώ, ένα μέρος της πραγματοποίησε στο Νοσοκομείο Λοιμωδών Νόσων της Αθήνας. Ακόμα, το 2011 και 2012 απέκτησε πιστοποίηση στα fillers (ενέσιμο υαλουρονικό) και στην κοσμητική από το παγκοσμίως αναγνωρισμένο brand Restylane της QMED και το 2013 έλαβε τον τίτλο της ειδικότητας και άρχισε να συνεργάζεται με αρκετούς καταξιωμένους δερματολόγους, πλαστικούς χειρούργους και γυναικολόγους της Αθήνας. Ο γιατρός είναι εξειδικευμένος στην μεσοθεραπεία προσώπου και σώματος, στην χρήση lasers καθώς και σε πρωτοπόρες θεραπείες αντιγήρανσης προσώπου. Με αυτή την εμπειρία λοιπόν, ο γιατρός στο σύγχρονο ιατρείο του ασχολείται με την αισθητική δερματολογία, το botox, το υαλουρονικό οξύ, το peeling, με θεραπείες αποτρίχωσης, μεσοθεrαπείες, αυτόλογη μεσοθεραπεία, νήματα pdo, νήματα threadlift, καθώς και με anti - age therapy.\nΝήματα PDO - Silhouette\nΑκμή Ατοπική δερματίτιδα Έκζεμα Επιχείλιος έρπης Έρπης γεννητικών οργάνων Ερυθηματώδης λύκος Θηλώματα Κονδυλώματα Κυτταρίτιδα Λειχήνας Λεύκη Μελάνωμα Μύκητες Μυρμηγκιές Πανάδες Ρυτίδες έκφρασης Σακούλες στα μάτια Σπίλοι (ελιές) Τριχοφυία Χαλάρωση


Neoprene Bag Turquoise\nΛειτουργική Τσάντα τυρκουάζ από νεοπρένιο. Εύχρηστη , πρακτική και ανθεκτική σε ιδιαίτερη ποιότητα που μπορεί να σας συνοδεύσει οπουδήποτε. Με εσωτερική επένδυση και θήκη με φερμουάρ για την καλύτερη οργάνωσή σας. Σε μοντέρνο σχεδιασμό με πρακτικά λουράκια σε υπέροχους χρωματικούς συνδυασμούς.\nΜήκος 36εκ. χ Πλάτος 25 εκ. χ Υψος 29 εκ. 95% ΝΕΟPRENE- 5% POLYESTER\nAzadé Πετσέτα Θαλάσσης Tυρκουάζ Large 440gsm\nΠετσέτα Θαλάσσης Τυρκουάζ εξαιρετικής ποιότητας με υπέροχη βελούδινη απαλότητα. Με ανάγλυφο τονικό σχέδιο και ανάγλυφο τονικό λογότυπο.


SUPERHOT VR | Review | VideoGames24\nby Παύλος Κρούστης on 10 Αυγούστου 2017\nΠριν 1,5 χρόνο περίπου κυκλοφόρησε ένα παιχνίδι στα PC διαφορετικό από τα άλλα, που βασιζόταν σε ένα πολύ απλό και συγκεκριμένο concept: ο χρόνος κινείται μόνο όταν κινείστε εσείς. Ένα παιχνίδι που όμοιό του δεν υπάρχει, οποιαδήποτε πτυχή του κι αν δείτε: είτε αυτό είναι το στοιχείο του gameplay που αναφέραμε παραπάνω, είτε το μοναδικό του art style ή το σενάριο που παίζει με το μυαλό σας συνεχώς. Το SUPERHOT ήταν ένα παιχνίδι που ήρθε να μας θυμίσει ότι ένας First-Person Shooter τίτλος μπορεί να είναι πολλά παραπάνω από αυτά που είχαμε δει ως τότε.\nΤο SUPERHOT VR εν αντιθέσει με αυτό που καταλαβαίνει κάποιος, δεν είναι η VR έκδοση του first-person shooter SUPERHOT, αλλά ένα καινούργιο παιχνίδι για τη σειρά.\nΔιαβάζοντας το Review μας για τον βασικό τίτλο, SUPERHOT, ίσως μπορέσει να αντιληφθεί κάποιος τι προσπαθεί να καταφέρει ο τίτλος, καθώς είναι δύσκολο να περιγραφεί μέσα σε ένα κείμενο. Το βασικό του concept ασκεί κριτική σε άλλα games και στους φανατικούς gamers, που μπορεί να ασχολούνται για πολλές ώρες συνεχόμενες με έναν τίτλο και στη συνέχεια προσπαθούν να εκφράσουν τον ενθουσιασμό τους σε φίλους. Ίσως δεν είναι "κριτική" και το εκλαμβάνουμε στραβά, καθώς είναι ανοιχτό για διάφορες ερμηνείες. Αξίζει να το παίξετε όμως μόνο και μόνο για να αποκτήσετε τη δική σας οπτική.\nΤο σενάριο του SUPERHOT VR έχει να κάνει με το ίδιο θέμα (με αυτό του original τίτλου), όμως αυτή τη φορά είναι πιο "στεγνό". Και πάλι θα οδηγηθείτε να παίξετε ένα παιχνίδι... μέσα στο παιχνίδι. Αυτή τη φορά θα τοποθετήσετε το κράνος εικονικής πραγματικότητας (και πάλι μέσα στο παιχνίδι), ενώ ο τέταρτος τοίχος σπάει για να μας θυμίσει το εκκεντρικό ύφος του τίτλου. Σας ωθεί να πηδήξετε στο κενό σαν να είστε μες στο Matrix. Στιγμές σαν αυτή είναι που περιμέναμε να δούμε όταν λέγαμε στο Review μας για το original SUPERHOT ότι "Το SUPERHOT είναι φτιαγμένο έτσι ώστε να αποδώσει την εμπειρία που πρέπει, όταν αυτό γίνει διαθέσιμο για VR συσκευές." Δυστυχώς, η εμπειρία δεν είναι όπως την περιμέναμε. Τουλάχιστον όχι στο σεναριακό επίπεδο. Δεν υπάρχει τόση βαρύτητα πλέον, καθώς το SUPERHOT VR είναι περισσότερο σαν arcade παιχνίδι, που σας περνάει από πίστα σε πίστα, απ' ότι ήταν ο προκάτοχός του. Ναι, θα υπάρξουν και πάλι αυτές οι σκηνές που το παιχνίδι παίζει μαζί σας, όμως χάνεται μέρος του immersion. Νιώσαμε ότι απευθύνεται σε παίκτες που ήδη έχουν βιώσει την εμπειρία του αρχικού τίτλου, το οποίο δεν είναι πολύ καλό από τη μία, όμως από την άλλη, οι πιθανότητες λένε ότι όσοι δοκιμάσουν τo VR, ήδη έχουν δοκιμάσει και το αρχικό παιχνίδι.\nTo dual-wielding των όπλων θερίζει\nΜερικές εικόνες που βοηθούν ως tutorials\nΤο SUPERHOT VR εν αντιθέσει με αυτό που καταλαβαίνει κάποιος, δεν είναι η VR έκδοση του first-person shooter SUPERHOT, αλλά ένα καινούργιο παιχνίδι για τη σειρά. Διαθέτει νέες πίστες (και κάποιες από τις παλιές), καινούργια mechanics και νέες δυνάμεις, μαζί με νέες ενδιάμεσες σκηνές και εξέλιξη. Το concept είναι το ίδιο, αλλά θα μπορούσε να χαρακτηριστεί και ως sequel ή έστω expansion του αρχικού παιχνιδιού. Να σημειώσουμε ότι μαζί με το SUPERHOT VR για PlayStation VR, κυκλοφόρησε και το SUPERHOT για το PlayStation 4, ενώ είχε κυκλοφορήσει και πριν μερικούς μήνες για το Xbox One. To πακέτο SUPERHOT + SUPERHOT VR μπορείτε να το βρείτε στο PS Store και στο Steam ως "SUPERHOT - Open Your Mind BUNDLE".\nΗ βασική διαφορά του SUPERHOT και του SUPERHOT VR όσον αφορά στο gameplay έχει να κάνει με το ότι πλέον είστε ακίνητοι. Ο χρόνος δεν κινείται με το να κινείστε εσείς στον χώρο, αλλά με το να στοχεύετε, να κουνάτε τα χέρια σας και το κεφάλι σας. Θέλετε να περάσει ο χρόνος; Κινείτε τα χέρια σας (με τα Move controllers) σαν τροχονόμοι. Εν αντιθέσει με το SUPERHOT, δεν έχετε τη δυνατότητα να κοιτάξετε όπου θέλετε ώστε να καταστρώσετε κάποια στρατηγική πριν την εκτέλεση για την κάθε πίστα. Αυτό δυσκολεύει την κατάσταση, αλλά βελτιώνει την εμπειρία.\nΠρόκειται για ένα από τα λίγα παιχνίδια που κατάφερε να μας κάνει να ιδρώσουμε. Παρά τη μικρή του διάρκεια (περίπου 2-3 ώρες για το βασικό mode), η συνεχής κίνηση του κορμού, είτε κάθεστε, είτε είστε όρθιοι, είναι απαραίτητη για την αποφυγή πυρών. Οι πίστες του SUPERHOT σάς βάζουν σε υποθετικές καταστάσεις, όπως έναν καυγά σε ένα μπαρ ή σε μια αλάνα ή ακόμα και σε ένα ασανσέρ, όπου πρέπει να αμυνθείτε και να σκοτώσετε μια σειρά αντιπάλων (με τη μορφή κόκκινων κρυστάλλων). Πιάνοντας αντικείμενα ή όπλα που βρίσκονται κοντά σας μπορείτε να ξεπαστρέψετε τους εχθρούς σας και να τους δείτε να γίνονται κομμάτια είτε μετά από μια σφαίρα σας, είτε μετά από χτύπημα με melee όπλο. Όταν αποφύγετε μια σειρά από σφαίρες, πυροβολήσετε κάποιον στο πρόσωπο και πάρετε το όπλο του (πχ. μια καραμπίνα) γυρίζοντας σε μια ομάδα εχθρών, όπου τους κάνετε όλους "σμπαράλια" με τα σκάγια σας, τότε το παιχνίδι είναι στα καλύτερά του.\nΔυστυχώς, πολλές ήταν οι φορές που το tracking δεν δούλευε όπως πρέπει. Για την ακρίβεια, σε μια-δυο πίστες είχαμε συγκεκριμένο πρόβλημα, καθώς έπρεπε να πάρουμε κάποιο όπλο το οποίο ήταν λίγο πιο μακριά ή πιο χαμηλά απ' όσο έπρεπε και ενώ προσπαθούσαμε να το πιάσουμε, βγαίναμε εκτός των ορίων της PlayStation κάμερας. Πρόκειται για περιορισμό λόγω hardware φυσικά και χρήστες αναφέρουν ότι αντίστοιχο πρόβλημα δεν υπάρχει στις άλλες εκδόσεις του τίτλου, όμως δεν παύει να είναι μια αμέλεια των προγραμματιστών. Επιπρόσθετα, το tracking των Move χειριστηρίων επίσης έχει κάποιες στιγμές τα... "θέματά" του. Δυστυχώς, στο SUPERHOT VR αυτό σημαίνει και τον θάνατό σας. Όταν "βλέπει" η κάμερα τα Move να "τρέμουν" για παράδειγμα, το παιχνίδι το εκλαμβάνει ως κίνηση και ως εκ τούτου, ο χρόνος κυλά. Ευτυχώς, δεν είναι τόσο συχνό ώστε να χαλάσει τη συνολική εμπειρία.\nΤο παιχνίδι διαθέτει όλα τα τελευταία updates του τίτλου, καθώς όταν το τερματίσετε, ξεκλειδώνετε και την "ουσία" του, ανοίγοντας πολλά και ενδιαφέροντα modes. Μπορείτε να δοκιμάσετε την τύχη σας, όπως και στον βασικό τίτλο, σε Speedruns, Headshot only και άλλα πολλά modes, τα οποία είναι ιδιαίτερα εθιστικά και αυξάνουν ιδιαίτερα την αντοχή στο χρόνο για το παιχνίδι.\nΣτα 40 ευρώ που κοστίζει το πακέτο με τα δύο SUPERHOT, μπορείτε να λάβετε μια πολύ ενδιαφέρουσα εμπειρία. Καλό θα είναι όμως πρώτα να δείτε κάποια trailers/gameplay videos για να δείτε αν σας ταιριάζει. Είναι περισσότερο puzzle απ' ότι First-Person Shooter και αυτό μπορεί να ξενίσει κάποιους. Αυτό όμως που μπορούμε να πούμε με σιγουριά, είναι ότι αν είστε λάτρεις του πρώτου τίτλου, τότε το VR είναι μια εμπειρία που αξίζει να βιώσετε.\nΤο παιχνίδι μάς παραχωρήθηκε από την SUPERHOT Team για τις ανάγκες του Review.\nPC (Rift / Vive), PS4 (PSVR) (Απαιτείται VR συσκευή)\n19 Ιουλίου 2017 (PSVR)\n6 Δεκεμβρίου 2016 (Rift)\n25 Μαΐου 2017 (Vive)\nFirst-Person Shooter / Puzzle\n+ Ολοκαίνουργιο παιχνίδι φτιαγμένο για VR εμπειρία\n+ Το gameplay concept "φωνάζει" VR και ταιριάζει πολύ\n+ Θα την ιδρώσετε τη φανέλα\n+ Extra modes που αυξάνουν κατακόρυφα την αντοχή στον χρόνο\n+ Το dual-wielding των όπλων\n- Η κάλυψη της κάμερας δεν είναι η βέλτιστη\n- Το tracking των Move controllers μπορεί να οδηγήσει σε άδικους θανάτους\n- Το story δεν έχει το σεναριακό βάθος του original παιχνιδιού\n- Δεν αποτελεί τη μετάβαση που περιμέναμε από τη VR έκδοση του τίτλου\n- Εξαιρετικά μικρή διάρκεια βασικού mode\n- Το throw των αντικειμένων\nΤο SUPERHOT VR είναι ένα ολοκαίνουργιο παιχνίδι, που έχει στηθεί πάνω σε τροποποιημένα mechanics από το original game για τη βέλτιστη δυνατή εμπειρία σε VR περιβάλλον. Συμπληρώνει ιδανικά το original παιχνίδι, όμως δεν αποτελεί την εμπειρία που ελπίζαμε από την VR εκδοχή του SUPERHOT, καθώς δεν έχει δοθεί η απαραίτητη προσοχή σε σεναριακό επίπεδο αυτήν τη φορά, ενώ έχουμε παράλληλα και τα προβλήματα με το tracking.\nΑν θέλετε να βιώσετε μια πραγματικά πρωτότυπη VR εμπειρία όμως, που θα σας κάνει να αισθανθείτε σαν τον Neo στο Matrix, τότε δοκιμάστε το.\nFirst-Personhtc viveOculus RiftOculus TouchPlayStation VRPS VRPSVRReviewShooterStylizedSuperhotSuperhot TeamTime ManipulationVG24Virtual RealityVR\nFirst-Person, htc vive, Oculus Rift, Oculus Touch, PlayStation VR, PS VR, PSVR, Review, Shooter, Stylized, Superhot, Superhot Team, Time Manipulation, VG24, Virtual Reality, VR\nFirst-Personhtc vivePCPlayStation VR\nCity of Brass: Το ταξίδι στην επικίνδυνη πόλη της Brass ξεκινά σε PS4, PC και Xbox One\nΔεν είναι λίγες φορές που έχουμε δει ανθρώπους με εμπειρία στο χώρο των video games να ξεκινούν [...]